qundao/data-zh-poetry huggingface dataset:
予时叨承部檄督粮于通州与同僚数以公事往回京师因其经过游览之所分为七题每人作诗以纪其事云 其七 深沟望阙
作者：苏仲
朝代：明

匹马深沟日未斜，巍巍宫殿眼中赊。天生气象非人力，地献洪图作帝家。虎拜龙降山缭绕，云蒸雾滃水交加。停车更上层崖望，傍阙云生五色花。
予时叨承部檄督粮于通州与同僚数以公事往回京师因其经过游览之所分为七题每人作诗以纪其事云 其三 五里著鞭
作者：苏仲
朝代：明

南北分岐西复东，纷纷车骑往来通。五更饭客山厨月，千里游人酒肆风。老马怯行犹泄泄，怀人多事苦匆匆。眼中京郭烟云远，那得寻花问柳同。
予时叨承部檄督粮于通州与同僚数以公事往回京师因其经过游览之所分为七题每人作诗以纪其事云 其二 太平起马
作者：苏仲
朝代：明

月落钟声闻古寺，鸦惊乱起绕禅宫。烟横马首平原绿，云出山尖晓日红。草色未乾花底露，柳阴初起帽檐风。游人惯见频来往，夹道儿童也笑公。
予时叨承部檄督粮于通州与同僚数以公事往回京师因其经过游览之所分为七题每人作诗以纪其事云 其五 花园玩赏
作者：苏仲
朝代：明

经过莫厌我频来，松径连云古峒开。一榻风烟供睡卧，数株红紫可徘徊。家童先我供茶椀，羽客留人共酒杯。旁有一门通物外，花枝临水小天台。
予时叨承部檄督粮于通州与同僚数以公事往回京师因其经过游览之所分为七题每人作诗以纪其事云 其五 花园玩赏
作者：苏仲
朝代：明
体裁：七言律诗

经过莫厌我频来，松径连云古峒开。一榻风烟供睡卧，数株红紫可徘徊。家童先我供茶碗，羽客留人共酒杯。旁有一门通物外，花枝临水小天台。
予时叨承部檄督粮于通州与同僚数以公事往回京师因其经过游览之所分为七题每人作诗以纪其事云 其六 高密驻马
作者：苏仲
朝代：明

漠漠春云覆浅沙，谁传消息到禅家。通州客子方驰马，高密老僧先煮茶。爱客供传新熟果，悦人都是有名花。从今洗尽尘埃眼，付与风光管物华。
予时叨承部檄督粮于通州与同僚数以公事往回京师因其经过游览之所分为七题每人作诗以纪其事云 其四 双桥景色
作者：苏仲
朝代：明

双桥下马路傍叉，物色风光各可誇。松径拂云连墓道，柳阴傍水到人家。幽幽古寺幽幽趣，个个闲僧个个嘉。烟绕粉墙高著眼，是谁□里万株花。
予时叨承部檄督粮于通州与同僚数以公事往回京师因其经过游览之所分为七题每人作诗以纪其事云·太平晓会
作者：苏仲
朝代：明

钟动禅房向晓开，草阶凝露湿莓苔。古槐叶嫩飞虫落，老柳皮枯惹蠹胎。犬为识人先掉尾，僧逢熟客且留杯。从容我对头陀说，还有同袍马上来。月落钟声闻古寺，鸦惊乱起绕禅宫。烟横马首平原绿，云出山尖晓日红。草色未乾花底露，柳阴初起帽檐风。游人惯见频来往，夹道儿童也笑公。南北分岐西复东，纷纷车骑往来通。五更饭客山厨月，千里游人酒肆风。老马怯行犹泄泄，怀人多事苦匆匆。眼中京郭烟云远，那得寻花问柳同。双桥下马路傍叉，物色风光各可誇。松径拂云连墓道，柳阴傍水到人家。幽幽古寺幽幽趣，个个闲僧个个嘉。烟绕粉墙高著眼，是谁□里万株花。经过莫厌我频来，松径连云古峒开。一榻风烟供睡卧，数株红紫可徘徊。家童先我供茶椀，羽客留人共酒杯。旁有一门通物外，花枝临水小天台。漠漠春云覆浅沙，谁传消息到禅家。通州客子方驰马，高密老僧先煮茶。爱客供传新熟果，悦人都是有名花。从今洗尽尘埃眼，付与风光管物华。匹马深沟日未斜，巍巍宫殿眼中赊。天生气象非人力，地献洪图作帝家。虎拜龙降山缭绕，云蒸雾滃水交加。停车更上层崖望，傍阙云生五色花。
予有天津之行同僚耿副郎辈郊饶赋此以谢之
作者：苏仲
朝代：明

祖帐香飘酒兴浓，小桃无数压枝红。莺声夹道诸公远，马背飞尘我自东。西岭半衔将落日，暮云飞散捲长风。沧江白浪明朝路，回首相思独倚篷。
予游象山台既有班班花鸟之句朗司厅适见之以为诮己也因再咏以释其意盖岂绝望于象之无人耶
作者：苏仲
朝代：明

象台老守亦悠哉，问水寻山日几回。一道涧泉烟锁断，白云庵底有寒梅。
京师元夕
作者：苏仲
朝代：明

市肆毬灯夜，楼台锦绣春。游人相竞逐，马动六街尘。
偶成
作者：苏仲
朝代：明

海错山毛绿泼醅，何如江店野人杯。短篱醉共黄花笑，尘务那容到耳来。
偶成
作者：苏仲
朝代：明

老年归梦恋溪山，恨逐浮名去不还。势利于人竟何有，风光过眼等皆闲。一心灰冷寒炉后，万事雪消春水间。除却酒杯无了日，不知身世在人寰。
偶成
作者：苏仲
朝代：明

萝阴笼午日，鸟语响春山。拄杖闲游乐，奚囊诗满还。
偶成三首
作者：苏仲
朝代：明

觚不觚兮觚不觚，脚根无力眼模糊。利名总是迷人路，归去青山有坦途。呼不来兮呼不呼，错看溪水是江湖。青天白日不归去，苦雨长风欲问途。狙不狙兮狙不狙，羊裘人已占江湖。行藏本是悬星斗，不是狙公不养狙。
偶成三首·其一
作者：苏仲
朝代：明

觚不觚兮觚不觚，脚根无力眼模糊。利名总是迷人路，归去青山有坦途。
偶成三首·其三
作者：苏仲
朝代：明

狙不狙兮狙不狙，羊裘人已占江湖。行藏本是悬星斗，不是狙公不养狙。
偶成三首·其二
作者：苏仲
朝代：明

呼不来兮呼不呼，错看溪水是江湖。青天白日不归去，苦雨长风欲问途。
偶题八首
作者：苏仲
朝代：明

得莫欣欣失莫悲，乐天忘分我何疑。丈夫胸次自磊落，作事悻悻非男儿。得莫欣欣失莫悲，一毫荣辱不须疑。白云舒卷自舒卷，有酒在壶斟酌之。得莫欣欣失莫悲，天公付与竟何疑。鹍鹏自大鹪鹩小，衡岳愈高沧海卑。得莫欣欣失莫悲，著身难自计安危。丁公自谓真逢汉，对面翻成是祸机。得莫欣欣失莫悲，是谁先我得天机。龙飞蠖屈真男子，局蹐人间岂解知。得莫欣欣失莫悲，悠悠世态野花飞。楼台溷厕各不等，落处随风非所知。得莫欣欣失莫悲，虫肝鼠臂亦何辞。格天事业不足侈，一片浮云过眼飞。得莫欣欣失莫悲，隙光于我有何私。落花啼鸟春归去，绿鬓朱颜能几时。
偶题八首·其一
作者：苏仲
朝代：明

得莫欣欣失莫悲，乐天忘分我何疑。丈夫胸次自磊落，作事悻悻非男儿。
偶题八首·其七
作者：苏仲
朝代：明

得莫欣欣失莫悲，虫肝鼠臂亦何辞。格天事业不足侈，一片浮云过眼飞。
偶题八首·其三
作者：苏仲
朝代：明

得莫欣欣失莫悲，天公付与竟何疑。鹍鹏自大鹪鹩小，衡岳愈高沧海卑。
偶题八首·其二
作者：苏仲
朝代：明

得莫欣欣失莫悲，一毫荣辱不须疑。白云舒卷自舒卷，有酒在壶斟酌之。
偶题八首·其五
作者：苏仲
朝代：明

得莫欣欣失莫悲，是谁先我得天机。龙飞蠖屈真男子，局蹐人间岂解知。
偶题八首·其八
作者：苏仲
朝代：明

得莫欣欣失莫悲，隙光于我有何私。落花啼鸟春归去，绿鬓朱颜能几时。
偶题八首·其六
作者：苏仲
朝代：明

得莫欣欣失莫悲，悠悠世态野花飞。楼台溷厕各不等，落处随风非所知。
偶题八首·其四
作者：苏仲
朝代：明

得莫欣欣失莫悲，著身难自计安危。丁公自谓真逢汉，对面翻成是祸机。
元夕有怀先陇用陈大理韵
作者：苏仲
朝代：明

钟鼓声喧彻九衢，洞箫吹月正愁予。千年风木无穷恨，两载松楸别故居。有酒不沾三尺土，逢人难寄九泉书。东风洒向天涯泪，罔极恩深报答疏。
元宵
作者：苏仲
朝代：明

春向融融景向鲜，物丰时泰是今年。煇煌灯月交相映，锦绣人家共斗妍。笛弄鼓挝花坞外，男歌女唱彩楼前。病夫欲写升平颂，付与唐虞击壤篇。
元日寓临湘有感
作者：苏仲
朝代：明

东风吹上碧桃花，春思无穷日影斜。老大他乡怜病客，寂寥无酒负诗家。坐看夜半留残烛，度过时光唤煮茶。自愧菲才耽禄久，天涯流落敢咨嗟。
公馆夜坐
作者：苏仲
朝代：明

何处楼头鼓角声，夜阑无语坐中庭。长空月朗一声鹤，腐草城荒几点萤。帘捲落花空自惜，行藏栖鸟不须惊。家童百计供茶椀，小慧能知老子情。
公馆夜坐
作者：苏仲
朝代：明
体裁：七言律诗

何处楼头鼓角声，夜阑无语坐中庭。长空月朗一声鹤，腐草城荒几点萤。帘捲落花空自惜，行藏栖鸟不须惊。家童百计供茶碗，小慧能知老子情。
公馆小亭独坐
作者：苏仲
朝代：明

院寓沈沈小小亭，棘篱花好不胜情。夜深月满纱厨白，坐落星河斗柄横。
六十一自贺
作者：苏仲
朝代：明

借得闲山剩水眠，日逢初度酒开筵。三门女婿歌眉寿，四个儿郎祝老天。世上无功空白首，时逢有道引长年。无官无累无荣辱，看到春花日几千。
典试院中杂作五首皆言取士之法而各有所喻焉 其一 蓝田玉
作者：苏仲
朝代：明

有客携一囊，采采蓝田玉。微茫渡江水，崎岖入山谷。搜索穷目力，遍寻费心曲。场中多白石，光彩堪夺目。忻然有奇遇，摭拾慎藏录。夜擎再玩之，照以光明烛。始觉非至宝，赝物不再宿。须知地有灵，珍奇多秘蓄。中遇抱璞翁，毋俾更刖足。
典试院中杂作五首皆言取士之法而各有所喻焉 其三 邓林木
作者：苏仲
朝代：明

吾闻邓林木，连阴遍千里。自从开辟来，斲伐非一纪。是谁持斧柯，历阅林麓里。社栎非所用，樗散非所喜。所得在良材，所获须杞梓。或逢沈与檀，骨干千年止。蜿蜒龙蛇枝，逢者不顾矣。兹特非等閒，金璧安敢比。中蕴二五精，天香透肤理。直可荐郊庙，不敢语凡鄙。果遇巨眼人，持归献天子。
典试院中杂作五首皆言取士之法而各有所喻焉 其二 荆台马
作者：苏仲
朝代：明

大集荆楚驹，置之荆台野。百十自分群，玄黄杂苍赭。中有蹀石儿，中有汗血者。一经孙阳翁，笑谈定取舍。谁道不空群，龙驹归庙社。
典试院中杂作五首皆言取士之法而各有所喻焉 其五 合浦珠
作者：苏仲
朝代：明

仰闻合浦珠，出自老蚌胎。茫茫沧海底，阵阵风波摧。探者非一人，采者什百来。中有鬼神护，中有造化裁。勇夫不得遇，弱者分或该。小圆菽粟粒，满眼光璀瑰。可怜照乘宝，未献君王台。
典试院中杂作五首皆言取士之法而各有所喻焉 其四 洞庭鱼
作者：苏仲
朝代：明

渺渺洞庭水，茫茫接天日。有时烟云生，巨宇皆涨郁。中有鱼鳖窝，中有龙蛇窟。网者非一人，钓者非一匹。所喜鲟与鳇，得之为尤物。先以贡至尊，后以输郡邑。斯味固可嘉，不过助甜滑。不若鼋与鼍，所取在皮骨。鼋骨可疗病，痨瘵丸千粒。鼍皮可冒鼓，声震如雷翕。疗病起人死，震鼓兵可集。视彼口腹资，伊功反无及。嗟我网罗人，到手先掇拾。
典试院中杂作五首皆言取士之法而各有所喻焉·蓝田玉
作者：苏仲
朝代：明

有客携一囊，采采蓝田玉。微茫渡江水，崎岖入山谷。搜索穷目力，遍寻费心曲。场中多白石，光彩堪夺目。忻然有奇遇，摭拾慎藏录。夜擎再玩之，照以光明烛。始觉非至宝，赝物不再宿。须知地有灵，珍奇多秘蓄。中遇抱璞翁，毋俾更刖足。大集荆楚驹，置之荆台野。百十自分群，玄黄杂苍赭。中有蹀石儿，中有汗血者。一经孙阳翁，笑谈定取舍。谁道不空群，龙驹归庙社。吾闻邓林木，连阴遍千里。自从开辟来，斲伐非一纪。是谁持斧柯，历阅林麓里。社栎非所用，樗散非所喜。所得在良材，所获须杞梓。或逢沈与檀，骨干千年止。蜿蜒龙蛇枝，逢者不顾矣。兹特非等閒，金璧安敢比。中蕴二五精，天香透肤理。直可荐郊庙，不敢语凡鄙。果遇巨眼人，持归献天子。渺渺洞庭水，茫茫接天日。有时烟云生，巨宇皆涨郁。中有鱼鳖窝，中有龙蛇窟。网者非一人，钓者非一匹。所喜鲟与鳇，得之为尤物。先以贡至尊，后以输郡邑。斯味固可嘉，不过助甜滑。不若鼋与鼍，所取在皮骨。鼋骨可疗病，痨瘵丸千粒。鼍皮可冒鼓，声震如雷翕。疗病起人死，震鼓兵可集。视彼口腹资，伊功反无及。嗟我网罗人，到手先掇拾。仰闻合浦珠，出自老蚌胎。茫茫沧海底，阵阵风波摧。探者非一人，采者什百来。中有鬼神护，中有造化裁。勇夫不得遇，弱者分或该。小圆菽粟粒，满眼光璀瑰。可怜照乘宝，未献君王台。
写怀三首
作者：苏仲
朝代：明

人生苟适意，抚景聊自足。清风吹我窗，明月照我腹。湖海一念生，云山长在目。无诗亦放情，有酒安敢独。朋旧笑谈馀，寻常话心曲。岁晚扶杖藜，行行问幽菊。人心苟不常，天地也局促。憔悴对江山，含愁妒花木。会看百年间，韶光如转毂。富贵亦等闲，贫贱非我独。下士茹草根，高轩厌梁肉。悠悠安足论，两手聊摩腹。鸿皞既已还，羲皇岂终逝。景运开皇明，圣神代相继。皋夔拜冕旒，伊周拥丹陛。顾我何如人，草茅亦遭际。平生学问心，舒写焉敢蔽。岂无经世谟，亦有安边计。董贾一片心，踊跃不自制。作书献九重，宁为形迹滞。君臣岂偶然，天地相交济。谁云畏简篇，要之终无愧。
写怀三首·其一
作者：苏仲
朝代：明

人生苟适意，抚景聊自足。清风吹我窗，明月照我腹。湖海一念生，云山长在目。无诗亦放情，有酒安敢独。朋旧笑谈馀，寻常话心曲。岁晚扶杖藜，行行问幽菊。
写怀三首·其三
作者：苏仲
朝代：明

鸿皞既已还，羲皇岂终逝。景运开皇明，圣神代相继。皋夔拜冕旒，伊周拥丹陛。顾我何如人，草茅亦遭际。平生学问心，舒写焉敢蔽。岂无经世谟，亦有安边计。董贾一片心，踊跃不自制。作书献九重，宁为形迹滞。君臣岂偶然，天地相交济。谁云畏简篇，要之终无愧。
写怀三首·其二
作者：苏仲
朝代：明

人心苟不常，天地也局促。憔悴对江山，含愁妒花木。会看百年间，韶光如转毂。富贵亦等闲，贫贱非我独。下士茹草根，高轩厌梁肉。悠悠安足论，两手聊摩腹。
冯河歌
作者：苏仲
朝代：明

毋冯河，毋冯河，河水出自昆崙阿。气势倒急极砰湃，潜穿地脉摧山坡。东趋西决日千里，溃堤激石雷霆过。舟人见之惊且泣，禹鲧父子常奔波。长艘巨舰不敢渡，一苇欲济其如何。狂夫恃勇以身试，直欲求死真无他。欲求死所各有地，何必血肉肥蛟鼍。嗟哉汝不为风丧，嗟哉汝不为鬼魔。舍身殒命快不介，堪嗤午夜投灯蛾。欲求涉险须有道，雷卦圣言当钻磨。汝何遄迫行此举，岂欲千古追湘？。呜呼湘？不可效，岂如归去寻山窝。妻迎子笑相吟哦，清江绿渚披渔蓑，出门长笑春风和。
冯河歌
作者：苏仲
朝代：明
体裁：古风

毋冯河，毋冯河，河水出自昆崙阿。气势倒急极砰湃，潜穿地脉摧山坡。东趋西决日千里，溃堤激石雷霆过。舟人见之惊且泣，禹鲧父子常奔波。长艘巨舰不敢渡，一苇欲济其如何。狂夫恃勇以身试，直欲求死真无他。欲求死所各有地，何必血肉肥蛟鼍。嗟哉汝不为风丧，嗟哉汝不为鬼魔。舍身殒命快不介，堪嗤午夜投灯蛾。欲求涉险须有道，雷卦圣言当钻磨。汝何遄迫行此举，岂欲千古追湘�。呜呼湘�不可效，岂如归去寻山窝。妻迎子笑相吟哦，清江绿渚披渔蓑，出门长笑春风和。
出游
作者：苏仲
朝代：明

欲将游赏托生涯，每遇春光少住家。白发不嫌花笑我，青山都爱我簪花。芒鞋布袜穿萝径，暖日和风采蕨芽。自笑阿翁还健步，溪桥飞步捲尘沙。
出门
作者：苏仲
朝代：明

出门还致语，谁不念恩私。嫁女非无泪，其如已及时。
初度后五日作
作者：苏仲
朝代：明

扶老凭藜杖，风光任笑歌。今生能几许，后世知如何。有酒聊供醉，栽花不用多。笑人闲计较，长为子孙魔。
别从游诸生偶作
作者：苏仲
朝代：明

蠹简终年屋数椽，可堪函丈拥诸贤。衣冠岁月虚游走，天地文章敢自专。何处炉锤功化妙，古今糟粕浪相传。人心万古羲皇易，不是杨雄敢议玄。
到便民仓
作者：苏仲
朝代：明

三间草舍竹篱围，十数人家傍草池。遍井有蛙长聒耳，古廒无米半颓基。溪湾野骛随流转，日暖山鸡绕竹飞。嗟我催科无善政，道傍犹有客啼饥。
到官
作者：苏仲
朝代：明

行年方五十，拜职地官曹。面目尘埃染，心神会计劳。效忠期犬马，爱国惜脂膏。借问东南客，漕兵卖布袍。
到象州
作者：苏仲
朝代：明

山荒溪曲鸟啼频，日午层峦锁瘴云。城市近知官有法，峒蛮甘与兽为群。杀人有约偿牛马，疗病无医扣鬼神。到处土丁来问候，不通言语自谆谆。
到象州
作者：苏仲
朝代：明

瓦瓶短嘴泻山浆，玉粒长腰煮饭香。俗朴民淳官府拙，饱餐浓饮度年光。
到辰州寄故乡诸友
作者：苏仲
朝代：明

眼中辰水又辰山，有分年来伴笑颜。官到左迁来客少，地逢荒落得书悭。羁怀寂寞湖湘境，梦寐寻常岭海关。深夜月明眠不稳，浪声风急起前滩。
即事
作者：苏仲
朝代：明

景入朱明物候丰，杖藜扶我看花丛。暗窥黄雀依林蜢，啄破鹪鹩捲叶虫。萱草傍池花淹露，芰荷出水叶迎风。心闲便觉全无恙，况在乾坤浩荡中。
吊简斋兄
作者：苏仲
朝代：明

白发垂眉见此翁，逼人和气蔼春风。天生长者遗斯世，我问儿童也爱公。七十有孙供眼底，百年无事卧山中。天堂果有君先得，敢把蜉蝣论始终。
吊邹汝愚先生
作者：苏仲
朝代：明

谁将公论洗乾坤，落落长沙见此人。肝胆信知如烈日，彼苍何意薄青春。天涯收骨孤儿幼，客路扶舆阿妇贫。了却平生无限事，风流都在盖棺晨。
吴大参登岳阳楼和陈柳二公近作韵予亦赓和二首
作者：苏仲
朝代：明

翚飞凤翥驾层空，入望湖山几处同。千古逐臣怜我老，一时游客是谁雄。铿锵独有中丞句，法律元从杜老中。敛衽几回看不厌，避人三舍敢争功。倚天楼阁岳之城，胜概无边眼底生。都宪有诗为世重，大参赓调本非轻。范公素抱忧民志，别驾非无用世情。一曲遏云歌未了，几人从此继馀声。
吴大参登岳阳楼和陈柳二公近作韵予亦赓和二首·其一
作者：苏仲
朝代：明

翚飞凤翥驾层空，入望湖山几处同。千古逐臣怜我老，一时游客是谁雄。铿锵独有中丞句，法律元从杜老中。敛衽几回看不厌，避人三舍敢争功。
吴大参登岳阳楼和陈柳二公近作韵予亦赓和二首·其二
作者：苏仲
朝代：明

倚天楼阁岳之城，胜概无边眼底生。都宪有诗为世重，大参赓调本非轻。范公素抱忧民志，别驾非无用世情。一曲遏云歌未了，几人从此继馀声。
和从弟叔诚见寄韵
作者：苏仲
朝代：明

清白传家一脉同，雁行天远各西东。身居城市尘嚣境，心在烟霞隐逸宗。大器羡君超晚景，非才惭我出南宫。十年梦里犹如昨，青草湖边卜化工。
和卢伯居佥宪督风诗韵
作者：苏仲
朝代：明

紫猊香袅阅来封，倒泻人间锦绣胸。直到天机流出处，绝无人力巧为容。艰危顾盻斯文重，乡里情怀此日逢。绝唱如君何处得，低头叉手拜高风。
和周天统韵
作者：苏仲
朝代：明

春花秋月别经年，偶拜车尘便跃然。星斗仰观开老眼，酒杯无尽话前缘。长江滚出流新句，虚室生光照彩笺。诵到君辞难释手，是居王后是卢前。
和朗司务韵
作者：苏仲
朝代：明

少抱经纶才，胸中尽奇策。道义贯天人，文章兼六籍。剑指星斗寒，气吐虹霓赤。屈宋声先驰，董贾名赫奕。作书献君王，曾得兼俊宅。五载司空阶，见者浑落魄。一朝慕一疏，归作鸱夷伯。寻山友鹿麋，闭门谢宾客。偃仰天地宽，吟咏山水碧。急流涌泉谁，我为公喜怿。甘心拜下风，上书乞恩泽。归骨返故庐，杯酒散愁惕。草衣度终年，斗室不为窄。借问千古人，不知谁玉石。
和柳子厚登柳州城楼诗韵
作者：苏仲
朝代：明

意气淩空望八荒，不胜愁思寄沧茫。文章本拟追韩范，面目何曾识孔墙。一自失身从训注，难为倾海洗肝肠。平生罪悔都无及，徒把篇诗怨异乡。
和梁公齐见寄韵三首
作者：苏仲
朝代：明

久住蛮荒非所亲，归来依旧对閒人。山中有酒还邀客，林下贪诗共老身。乐贲丘园餐雪月，无心富贵等浮云。年来欲问长生诀，须信丹砂妙入神。野外閒居我爱亲，庙堂无分敢尤人。吟坛老将须吾子，碧水游翁还此身。杯酒不离沧海月，蓑衣长带暮山云。人生但得长无事，不是神仙亦是神。柴桑僻壤久相亲，舟辑还家问故人。松菊已荒三亩宅，江湖空累十年身。输君独把沧波钓，容我同看碧水云。笑杀归山唐李渤，又干朝政费精神。
和梁公齐见寄韵三首·其一
作者：苏仲
朝代：明

久住蛮荒非所亲，归来依旧对閒人。山中有酒还邀客，林下贪诗共老身。乐贲丘园餐雪月，无心富贵等浮云。年来欲问长生诀，须信丹砂妙入神。
和梁公齐见寄韵三首·其三
作者：苏仲
朝代：明

柴桑僻壤久相亲，舟辑还家问故人。松菊已荒三亩宅，江湖空累十年身。输君独把沧波钓，容我同看碧水云。笑杀归山唐李渤，又干朝政费精神。
和梁公齐见寄韵三首·其二
作者：苏仲
朝代：明

野外閒居我爱亲，庙堂无分敢尤人。吟坛老将须吾子，碧水游翁还此身。杯酒不离沧海月，蓑衣长带暮山云。人生但得长无事，不是神仙亦是神。
和潘元博送行韵
作者：苏仲
朝代：明

载酒翻劳饯晓行，天涯朋旧故乡情。笛声怕弄云间曲，山色愁看柳外旌。壮志可堪妻子计，归途宁为锦衣荣。寻常去住非无事，今古人间也善鸣。
和煮茗诗韵二首
作者：苏仲
朝代：明

交加摇影竹窗虚，试问寒炉煮茗初。古霤避烟惟见鹤，小铛吹浪怪无鱼。通仙有道还堪信，披腹无文愧浅疏。春梦几回呼不醒，凭君摧起二更馀。占断风云一掬春，汲泉分火属何人。凤团巧制传来妙，龙焙初开不放陈。曾把睡魔都战倒，顿令诗骨倍精神。瓦瓯逼透梅花月，刚好先生与我亲。
和煮茗诗韵二首·其一
作者：苏仲
朝代：明

交加摇影竹窗虚，试问寒炉煮茗初。古霤避烟惟见鹤，小铛吹浪怪无鱼。通仙有道还堪信，披腹无文愧浅疏。春梦几回呼不醒，凭君摧起二更馀。
和煮茗诗韵二首·其二
作者：苏仲
朝代：明

占断风云一掬春，汲泉分火属何人。凤团巧制传来妙，龙焙初开不放陈。曾把睡魔都战倒，顿令诗骨倍精神。瓦瓯逼透梅花月，刚好先生与我亲。
和祈主事春日韵
作者：苏仲
朝代：明

怪得阳春有脚忙，小园桃李已争芳。人生风月惟真性，谁遇莺花不倒觞。休把功名嗟老鬓，且供人事笑他乡。我知塞上翁心事，得失无关心自凉。
和苏州林太守招降海寇韵二首
作者：苏仲
朝代：明

披拂春风散晓霜，从来仁者敢谁当。戢戈自我人人悦，买犊归田处处忙。增灶不劳虞诩计，鏖兵真笑纪明狂。大书刻石凭谁手，高揭乾坤镇此方。仁作春风义作霜，滔天巨寇等閒当。也知疥癞终无害，何用兵戈更许忙。一纸飞书存大信，几人投死敢为狂。古为心战如公得，谁羡先锋取胜方。
和苏州林太守招降海寇韵二首·其一
作者：苏仲
朝代：明

披拂春风散晓霜，从来仁者敢谁当。戢戈自我人人悦，买犊归田处处忙。增灶不劳虞诩计，鏖兵真笑纪明狂。大书刻石凭谁手，高揭乾坤镇此方。
和苏州林太守招降海寇韵二首·其二
作者：苏仲
朝代：明

仁作春风义作霜，滔天巨寇等閒当。也知疥癞终无害，何用兵戈更许忙。一纸飞书存大信，几人投死敢为狂。古为心战如公得，谁羡先锋取胜方。
和赵景行送族人还福州韵二首
作者：苏仲
朝代：明

才到春光便有诗，野蒲新柳自依依。远来问族人何有，多得厓门几道碑。留住沙汀系短舟，分携宗戚易生愁。鹡鸰惊起滩头梦，粤水闽山两地游。
和赵景行送族人还福州韵二首·其一
作者：苏仲
朝代：明

才到春光便有诗，野蒲新柳自依依。远来问族人何有，多得厓门几道碑。
和赵景行送族人还福州韵二首·其二
作者：苏仲
朝代：明

留住沙汀系短舟，分携宗戚易生愁。鹡鸰惊起滩头梦，粤水闽山两地游。
和边太守登城韵
作者：苏仲
朝代：明

拂云城郭倚天楼，雄据湖湘第一州。扼险有人居重地，万家春色映江流。
和陈方伯试院中有作二首
作者：苏仲
朝代：明

天人眉宇自堂堂，百世文章百世香。求马本能忘牝牡，遗珠休更问沧茫。请看天上风云会，敢道人间傀儡场。他日更逢云五色，莫将温饱待湖湘。棘闱深锁隔红尘，人对秋灯阅卷频。汗漫才华经只眼，品题声价倍千钧。太阿出匣光难掩，燕石堪谁假作真。方岳老臣山斗重，低头谁不拜冠绅。
和陈方伯试院中有作二首·其一
作者：苏仲
朝代：明

天人眉宇自堂堂，百世文章百世香。求马本能忘牝牡，遗珠休更问沧茫。请看天上风云会，敢道人间傀儡场。他日更逢云五色，莫将温饱待湖湘。
和陈方伯试院中有作二首·其二
作者：苏仲
朝代：明

棘闱深锁隔红尘，人对秋灯阅卷频。汗漫才华经只眼，品题声价倍千钧。太阿出匣光难掩，燕石堪谁假作真。方岳老臣山斗重，低头谁不拜冠绅。
和陈白沙对菊五首
作者：苏仲
朝代：明

月满江篱水漾沙，可人诗酒只黄花。采芳莫谓春山少，那得风霜晚更嘉。渊明无有菊花诗，诗到江门两不亏。我亦后来传法眼，相看休道不相知。爱杀花丛郭外村，藜床移近月当门。酒杯不浪虚时节，正恐秋霜满鬃根。处士归来旧菊丛，风流千载到于侬。抹藤笑饮登高酒，犹记当年落帽风。疏篱淡淡拥秋光，晚节相看色最香。赖有老妻知我意，每朝沽酒遣儿尝。
和陈白沙对菊五首·其一
作者：苏仲
朝代：明

月满江篱水漾沙，可人诗酒只黄花。采芳莫谓春山少，那得风霜晚更嘉。
和陈白沙对菊五首·其三
作者：苏仲
朝代：明

爱杀花丛郭外村，藜床移近月当门。酒杯不浪虚时节，正恐秋霜满鬃根。
和陈白沙对菊五首·其二
作者：苏仲
朝代：明

渊明无有菊花诗，诗到江门两不亏。我亦后来传法眼，相看休道不相知。
和陈白沙对菊五首·其五
作者：苏仲
朝代：明

疏篱淡淡拥秋光，晚节相看色最香。赖有老妻知我意，每朝沽酒遣儿尝。
和陈白沙对菊五首·其四
作者：苏仲
朝代：明

处士归来旧菊丛，风流千载到于侬。抹藤笑饮登高酒，犹记当年落帽风。
和陈石斋寻梅
作者：苏仲
朝代：明

几个寒鸦点雪陂，先生驴背晓初时。相携野寺寻知己，索笑横塘续旧诗。得意每忘山远近，冲寒不怕酒醒迟。那知此夜前村月，瘦影香中更几枝。
和陈石斋饮酒韵
作者：苏仲
朝代：明

狂夫不饮亦狂歌，饮到狂时可奈何。不管舞残沧海月，那知抖破白云蓑。胸中浩气高腾汉，笔下长才倒注河。我欲间公真事业，经纶都在酒杯多。
和陈祐卿主事病中见寄时予亦有宿疾
作者：苏仲
朝代：明

两年襟枕病魔留，几度春风不上楼。梦逐老牛依水草，盟寒南海钓鱼舟。园林明媚花争晓，水阁清光月爱秋。好景易过人易老，是谁先我得遨游。
和韩昌黎贬潮州诗韵
作者：苏仲
朝代：明

不根之论本无天，没溺聪明到几千。白首飞章元卫道，赤心扶世岂知年。文章远继轲尼后，声绩还居董贾前。素抱死生如芥蒂，是谁收骨道途边。
和韵送陈子居被贬之任
作者：苏仲
朝代：明

天作之数自有初，吾人安敢操乘除。怡然就道蔡元定，大笑出门陈子居。飘瓦打人真偶尔，藉茅持世岂嫌疏。大开双眼前头路，春酒春花送客车。
和顾工部送成孔二进士回京
作者：苏仲
朝代：明

祖筵香篆紫烟飞，婉转歌童捧玉卮。艳曲本传留客意，馀音争与白云期。春风秋月儒林雅，紫电清霜制阃仪。冠盖两行南北骑，明年还共拜龙墀。
咏慈乌
作者：苏仲
朝代：明

人间反哺擅虚名，屋角无劳搏啄声。安乐野田餐腐鼠，凤凰今已九霄鸣。
咏歌童并谢王都督
作者：苏仲
朝代：明

绣帷携出玉芙蓉，半面春风笑向侬。绝世风流西子媚，自天妆点小乔同。歌声浏湸娇莺语，舞态轻翻落雁容。莫问娉婷是真否，酒□今夕十分浓。
哭张文厚
作者：苏仲
朝代：明

造化无私信有无，死生之事亦糊涂。儒林这样真男子，大块何堪此丈夫。流泪枕边孀妇老，伤心膝下凤儿孤。交游勿谓无知己，絮酒荒山我是乎。
哭景贤侄丧子
作者：苏仲
朝代：明

青天无所主，黄口亦何知。毒病应难起，归魂未定之。九泉怜老父，五岁痛慈帷。万古青山在，空遗贾岛悲。
哭陈公晦二首
作者：苏仲
朝代：明

白屋遭穷命，青云未致身。琴书遗旧业，笔砚已封尘。仗义心犹在，工诗世已闻。归山何日是，絮酒奠苍坟。青眼于君独，丹心傍我真。百年交义重，三载讲堂亲。宝剑犹埋狱，奇葩未遇春。有怀空仰望，挥泪洒穹旻。
哭陈公晦二首·其一
作者：苏仲
朝代：明

白屋遭穷命，青云未致身。琴书遗旧业，笔砚已封尘。仗义心犹在，工诗世已闻。归山何日是，絮酒奠苍坟。
哭陈公晦二首·其二
作者：苏仲
朝代：明

青眼于君独，丹心傍我真。百年交义重，三载讲堂亲。宝剑犹埋狱，奇葩未遇春。有怀空仰望，挥泪洒穹旻。
喜晴
作者：苏仲
朝代：明

风到轻云拂，天空夕照回。勃鸠啼绿树，对酒暂徘徊。
嘲蚊
作者：苏仲
朝代：明

生长污渠野水滨，转侵人境漫缤纷。劳劳用尽如针嘴，扰扰无过半粟身。闷杀终宵挥扇客，何辜千载露筋人。纵饶饱吮腥腥血，万死西风有几旬。
嘲鼠
作者：苏仲
朝代：明

穴居野处得安身，齧草茹蔬度岁晨。自把窝巢依冢土，却来城市扰吾民。潜形灭迹过青昼，造衅呈妖俟半昏。遗孽万端天有眼，未逢当日畜猫人。
夜中闻雪
作者：苏仲
朝代：明

纸窗吹朔雪，琴瑟有馀音。寒气潜欺枕，清声实到襟。拥炉添逸兴，烧烛纵长吟。唤起痴童子，烹茶坐夜深。
奉和大参兄见寄韵三首
作者：苏仲
朝代：明

宦途为别几星霜，讵意传胪共奋扬。粉署勤劳徒尔尔，外台声价白堂堂。蚌怀照乘终难掩，剑有龙光竟莫藏。每恨驽骀鞭不起，心悬篱菊岁寒芳。沧茫云水是吾乡，几叶传家种德香。世有渊源文正起，门中声价大苏行。激昂士类归清白，唤起人间老病狂。附骥岂无千里志，不堪痴病倚藤床。世事纷纷乱扑丝，是谁真怜是谁痴。坦怀天地随缘分，过眼风花总未知。词客贾生空愤世，诗家杜老浪忧时。是非千古浑无定，不属冥冥更属谁。
奉和大参兄见寄韵三首·其一
作者：苏仲
朝代：明

宦途为别几星霜，讵意传胪共奋扬。粉署勤劳徒尔尔，外台声价白堂堂。蚌怀照乘终难掩，剑有龙光竟莫藏。每恨驽骀鞭不起，心悬篱菊岁寒芳。
奉和大参兄见寄韵三首·其三
作者：苏仲
朝代：明

世事纷纷乱扑丝，是谁真怜是谁痴。坦怀天地随缘分，过眼风花总未知。词客贾生空愤世，诗家杜老浪忧时。是非千古浑无定，不属冥冥更属谁。
奉和大参兄见寄韵三首·其二
作者：苏仲
朝代：明

沧茫云水是吾乡，几叶传家种德香。世有渊源文正起，门中声价大苏行。激昂士类归清白，唤起人间老病狂。附骥岂无千里志，不堪痴病倚藤床。
奉和洪尚书见寄谒诸葛庙韵二首
作者：苏仲
朝代：明

欲把君臣大义张，行藏都为正纲常。新祠落落祥云护，古柏阴阴夹道傍。汉鼎未归心不死，帝禅犹在义难忘。若将三国人才论，北斗孤高万古香。虎啸龙兴动战尘，草庐高卧便超群。决将壮志扶真主，誓把孤忠对鬼神。只手擎天开土宇，一方垂统正君臣。请看渭水堂堂阵，成败焉知不属人。
奉和洪尚书见寄谒诸葛庙韵二首·其一
作者：苏仲
朝代：明

欲把君臣大义张，行藏都为正纲常。新祠落落祥云护，古柏阴阴夹道傍。汉鼎未归心不死，帝禅犹在义难忘。若将三国人才论，北斗孤高万古香。
奉和洪尚书见寄谒诸葛庙韵二首·其二
作者：苏仲
朝代：明

虎啸龙兴动战尘，草庐高卧便超群。决将壮志扶真主，誓把孤忠对鬼神。只手擎天开土宇，一方垂统正君臣。请看渭水堂堂阵，成败焉知不属人。
奉和边太守送还韵四首
作者：苏仲
朝代：明

老病京郎敌郡郎，故人相见酒杯长。此情此意谁知得，海阔云深共渺茫。附骥曾陪入锁闱，别来春雨几霏霏。相逢又上荆台饮，宾主殷勤尽醉归。偶向云山纵马蹄，楚城风景遍东西。楼台处处莺花好，尽属黄堂太守题。自古江陵是壮游，春风三日为君留。岳阳胜概还如旧，只少君诗写上楼。
奉和边太守送还韵四首·其一
作者：苏仲
朝代：明

老病京郎敌郡郎，故人相见酒杯长。此情此意谁知得，海阔云深共渺茫。
奉和边太守送还韵四首·其三
作者：苏仲
朝代：明

偶向云山纵马蹄，楚城风景遍东西。楼台处处莺花好，尽属黄堂太守题。
奉和边太守送还韵四首·其二
作者：苏仲
朝代：明

附骥曾陪入锁闱，别来春雨几霏霏。相逢又上荆台饮，宾主殷勤尽醉归。
奉和边太守送还韵四首·其四
作者：苏仲
朝代：明

自古江陵是壮游，春风三日为君留。岳阳胜概还如旧，只少君诗写上楼。
奉和陈亚卿先生咏红梅
作者：苏仲
朝代：明

化机先放一枝春，彷佛红妆不染尘。静里自堪供几案，兴来无复命蹄轮。逋仙著眼还相向，潘岳驰情未敢亲。从此江南与江北，万千名卉敢同伦。
奉寄大参兄
作者：苏仲
朝代：明

云霄万里早翱翔，群从中间见凤凰。江右铎声西蜀振，庐山高拱雪峰昂。福星迥向闽中合，文字还传翰苑香。乡里菊坡吾最爱，许君千古共争光。
奉寄梅主家兄
作者：苏仲
朝代：明

寥寥南北雁声沈，萍梗他乡雪满簪。兄自抱孙安稳睡，我因耽禄战兢深。风尘飘䬍千山暝，道路驱驰百病侵。圣主可怜衰老骨，梅花月下不胜斟。
奉怀边太守
作者：苏仲
朝代：明

迢迢远道上荆门，曾问人家几处村。单骑劝农黄太守，草根犹有马蹄諠。
完节堂妇姑两世俱同守志
作者：苏仲
朝代：明

二十孀居度岁年，凄风寒雨夜灯前。甘心化石山头望，决志沈珠海底眠。教子果能成子志，养姑争得似姑贤。风声两世生门户，留与人间太史编。
客至
作者：苏仲
朝代：明

嫩韭犹堪剪，新醪不用沽。且须闲一日，烂醉遣儿扶。
寄从侄景贤掌教
作者：苏仲
朝代：明

天高风急雁声微，秋思撩人不可羁。酒盏异乡逢夜月，菊花怜我去年诗。惭无经济酬明主，浪把文章换布衣。慰我老怀贤辈少，眼中吾侄早声驰。
寄从弟叔诚
作者：苏仲
朝代：明

得失功名非易计，纷纭世故总难知。心能顺道何须问，行不愧天胡可疑。笑把菊花酬晚景，休疑桃李占春曦。满天风月闲开眼，长入醉乡无是非。
寄李国瞻婿
作者：苏仲
朝代：明

冰玉相辉宇宙间，师生翁婿古来难。晦翁日月吾何及，仲默规模子可攀。细阅封缄如见面，遣来欢伯可怡颜。寻常养就行天步，人买千金马首看。
寄舍侄方武
作者：苏仲
朝代：明

百年门户颇凋残，群从昌披到此难。扛鼎自怜吾力薄，登途须望汝舆闲。支援大厦千章木，消遣沈疴百炼丹。莫道出门容易事，老夫曾闭十年关。
寄表弟梁应和喜其居第依山临水幽雅可爱
作者：苏仲
朝代：明

相逢何处问仙家，离却红尘便可嘉。一派青山两椽屋，数湾流水几株花。松根扫叶烧芽笋，石罅分泉煮细茶。枕上梦魂甜似蜜，不知红日上窗纱。
寄谢周天统先生惠以银鱼
作者：苏仲
朝代：明

冰肌雪骨且敷腴，水族中间可少渠。沧海未离珠母穴，寒潭曾共玉龙居。水晶宫里真堪荐，白璧盘中品绝殊。疏懒郎官兼老病，此君何事到吾庐。
寓华容连日阴雨写怀
作者：苏仲
朝代：明

客舍萧条乱草侵，夹旬风雨昼常阴。青蛙绕屋声如阵，白鸟侵人嘴似针。老眼不堪劳案牖，薄才无计转伸吟。自知久矣妨贤路，一意怀归恋旧林。
寓吴中西察院有怀
作者：苏仲
朝代：明

老年为客久侵寻，更到秋来恐不禁。官舍冷如僧舍冷，吴人音异粤人音。愁多岁月青天外，梦里江湖白发侵。烟雨一声南海雁，几人相问碧山岑。
寓吴中西察院蔷薇花盛开
作者：苏仲
朝代：明

带雨滋香淡，笼烟间浅红。客怀看不厌，杯酒傍柔丛。
寓旅中生日
作者：苏仲
朝代：明

旅馆生犹寄，天涯梦未还。黄花虚晚节，白发对秋山。见友情虽遣，思亲乐竟难。瓦壶无绿酒，空强自加餐。
寓象州九日二首
作者：苏仲
朝代：明

水寒山瘦雁来天，发短皮枯客老年。有酒莫虚时节过，无诗其奈菊花妍。象台月好留光景，龙石风高洗瘴烟。歌笑一场浑未了，明朝尘鞅又依然。西风吹鬓落尘沙，偶向天涯漫忆家。九日登高凭绿酒，一年归兴负黄花。爱名偶尔同陶令，落帽忘怀想孟嘉。乘兴却忘人老大，贪看山水不知遐。
寓象州九日二首·其一
作者：苏仲
朝代：明

水寒山瘦雁来天，发短皮枯客老年。有酒莫虚时节过，无诗其奈菊花妍。象台月好留光景，龙石风高洗瘴烟。歌笑一场浑未了，明朝尘鞅又依然。
寓象州九日二首·其二
作者：苏仲
朝代：明

西风吹鬓落尘沙，偶向天涯漫忆家。九日登高凭绿酒，一年归兴负黄花。爱名偶尔同陶令，落帽忘怀想孟嘉。乘兴却忘人老大，贪看山水不知遐。
对花
作者：苏仲
朝代：明

亭前方丈地，犹种几株花。暖日麻姑酒，春风陆羽茶。芳容朝锁雾，艳色晚薰霞。最爱春晴好，长看兴未涯。
对雪
作者：苏仲
朝代：明

冻苦燕门地，冬初雪蔽空。严凝毡毳薄，冷颤鬓毛蓬。玉树擎龙势，瑶阶失蚁封。无钱难觅酒，访戴兴徒浓。
对雪二首
作者：苏仲
朝代：明

六出偏奇绝，玄机可复论。夜晴添月色，春早助梅神。伫望诗情远，孤斟酒兴频。交加双柏树，彷佛玉龙颜。入户溶溶落，飘帘片片轻。乍疑留鹤毳，错认剪鹅翎。著物无声臭，淩空似战争。楼台曾引望，诗思满江城。
对雪二首·其一
作者：苏仲
朝代：明

六出偏奇绝，玄机可复论。夜晴添月色，春早助梅神。伫望诗情远，孤斟酒兴频。交加双柏树，彷佛玉龙颜。
对雪二首·其二
作者：苏仲
朝代：明

入户溶溶落，飘帘片片轻。乍疑留鹤毳，错认剪鹅翎。著物无声臭，淩空似战争。楼台曾引望，诗思满江城。
寿刘别驾尊翁九十有一
作者：苏仲
朝代：明

九十一度春花开，春花春酒几徘徊。藤鞋每为看花著，铁杖何曾点地来。锦轴受封华故里，瑶池祝寿醉深杯。贤郎本为湖湘隔，千里焚香拜水隈。
寿吕钓叟
作者：苏仲
朝代：明

鹤形龟背吕仙翁，八十年华世罕逢。至道宅中诸老会，青城山里几人同。群仙献笑蟠桃熟，南极流光酒盏红。祝寿仙中人起舞，歌声长引欲摩空。
寿段处士
作者：苏仲
朝代：明

传得人间不老方，朗吟风景是行藏。碧桃洞里寻幽迹，翠柳阴中卧石床。放鹤有时随杖屦，傍花无日不壶觞。崆峒莫访长生诀，静处须知自履常。
岳顶精舍为柳上舍题用吴大参韵四首
作者：苏仲
朝代：明

白云堆里掩山扉，兀坐焚香悟化机。欲识天心何处是，一圈之下契玄微。岳顶何人搆一扉，石盘钻透见天机。纷华世故消磨尽，一点尘埃到此微。坐到更深月到扉，惺惺不是悟禅机。知君唤醒几年梦，化化生生总在微。绕屋烟云白板扉，何人于此会真机。箪瓢共对颜生乐，敢道藏修得力微。
岳顶精舍为柳上舍题用吴大参韵四首·其一
作者：苏仲
朝代：明

白云堆里掩山扉，兀坐焚香悟化机。欲识天心何处是，一圈之下契玄微。
岳顶精舍为柳上舍题用吴大参韵四首·其三
作者：苏仲
朝代：明

坐到更深月到扉，惺惺不是悟禅机。知君唤醒几年梦，化化生生总在微。
岳顶精舍为柳上舍题用吴大参韵四首·其二
作者：苏仲
朝代：明

岳顶何人搆一扉，石盘钻透见天机。纷华世故消磨尽，一点尘埃到此微。
岳顶精舍为柳上舍题用吴大参韵四首·其四
作者：苏仲
朝代：明

绕屋烟云白板扉，何人于此会真机。箪瓢共对颜生乐，敢道藏修得力微。
己巳春日试笔
作者：苏仲
朝代：明

箫鼓声中岁律新，负疴高卧草为茵。床头稚子还扶我，屋角梅花似笑人。少接亲朋疏礼貌，久淹尘土晦稽神。年年病枕凭谁向，是药无功是命屯。
己巳春日试笔二首
作者：苏仲
朝代：明

春到园林媚，云深引步迟。柳娇莺细掷，花好蝶先知。草软牛羊饱，枝危鹳鹤依。凭谁高著眼，杯酒洗肝脾。时物随风转，和风拂面来。蛰虫穿地拆，芽笋闯墙开。梅笑寒塘角，鱼依浅水隈。杖藜还老脚，诗酒共徘徊。
己巳春日试笔二首·其一
作者：苏仲
朝代：明

春到园林媚，云深引步迟。柳娇莺细掷，花好蝶先知。草软牛羊饱，枝危鹳鹤依。凭谁高著眼，杯酒洗肝脾。
己巳春日试笔二首·其二
作者：苏仲
朝代：明

时物随风转，和风拂面来。蛰虫穿地拆，芽笋闯墙开。梅笑寒塘角，鱼依浅水隈。杖藜还老脚，诗酒共徘徊。
庄定山先生最爱石洞老师南山花也北山花之句因继以诗予不揣亦和其韵续貂之愧所不辞焉
作者：苏仲
朝代：明

骨瘦魂清雪月斜，溪梅花亦岭梅花。乾坤物我虽吴粤，气味风流自一家。公傍草堂歌白雪，我邀山月酌流霞。卧林更许收诗草，得拜门墙一日嘉。
庚午除夕写怀二首
作者：苏仲
朝代：明

碌碌天涯走只身，一生行止任天真。极知直道难容世，敢更低头学媚人。天地几翻成又败，龙蛇须看蛰还伸。茫茫世路无知己，欲访渔翁楚水滨。满城箫鼓送年光，我自焚香坐小堂。迁客久知才力薄，老年争得簿书忙。功名恁是浮萍草，世事无过块垒场。明日春风频引望，岳阳楼下水茫茫。
庚午除夕写怀二首·其一
作者：苏仲
朝代：明

碌碌天涯走只身，一生行止任天真。极知直道难容世，敢更低头学媚人。天地几翻成又败，龙蛇须看蛰还伸。茫茫世路无知己，欲访渔翁楚水滨。
庚午除夕写怀二首·其二
作者：苏仲
朝代：明

满城箫鼓送年光，我自焚香坐小堂。迁客久知才力薄，老年争得簿书忙。功名恁是浮萍草，世事无过块垒场。明日春风频引望，岳阳楼下水茫茫。
归自夷中书所见
作者：苏仲
朝代：明

衰颜白发去还回，冒雨冲岚仗酒杯。万仞高冈无见凤，满山荒棘有寒梅。栖岩虎豹纵横出，古洞猿猴日夜哀。嗟我风云尘外客，溪头鸥鸟莫相猜。
得乡人邓世珍讣音
作者：苏仲
朝代：明

儒官家远死堪哀，万里天涯榇未回。乡里我嗟囊橐薄，故人谁遣麦舟来。灵前有子供香火，路上何人奠酒杯。五岭倚云天一角，为君挥泪洒荆台。
得书报从弟时际高科喜而成作
作者：苏仲
朝代：明

粉窗湔手阅来书，夺锦如龙信不虚。得路已嗟先镊白，逢时应羡早纡朱。承恩愧我心何及，种德如君庆有馀。接武寄声同自出，万人争睹是传胪。
得何侍御宗泽书
作者：苏仲
朝代：明

落落湖湘度几秋，天涯身远易生愁。自甘薄分无青眼，谁向荒陬问白头。扣户忽惊巴蜀客，飞缄光照岳阳楼。开封细阅行行意，始信人间有旧游。
忆家庙元宵寄族中诸兄弟
作者：苏仲
朝代：明

太史楼前伐鼓频，香烟飞绕画堂新。六三世代同尊祖，五百云礽本一人。诗酒箫笙喧夜月，子孙兄弟满堂春。年年好景重相会，也念他乡老病身。
忆归二首
作者：苏仲
朝代：明

说到求闲意便狂，是非荣辱已相忘。只身牛马随人唤，万事痴愚是我当。弃世祇缘谋世拙，逃名非敢为名香。山中剩有闲风月，携幼归来两径荒。名忝甲科非易得，官登别驾不为卑。十年食禄知踰分，两考无功敢自欺。驽马祇应贪栈豆，鹪鹩敢拟到天池。薄田可了山中事，行路高低各自宜。
忆归二首·其一
作者：苏仲
朝代：明

说到求闲意便狂，是非荣辱已相忘。只身牛马随人唤，万事痴愚是我当。弃世祇缘谋世拙，逃名非敢为名香。山中剩有闲风月，携幼归来两径荒。
忆归二首·其二
作者：苏仲
朝代：明

名忝甲科非易得，官登别驾不为卑。十年食禄知踰分，两考无功敢自欺。驽马祇应贪栈豆，鹪鹩敢拟到天池。薄田可了山中事，行路高低各自宜。
感兴
作者：苏仲
朝代：明

萤火能自照，不过乘幽阴。鹪鹩共翱翔，不过守榆林。操舟泛溪曲，岂知沧海深。蹑足登邱陵，其如泰山岑。初逢辽东豕，大笑长歌吟。及闻井底蛙，乃识么么心。茫茫天宇阔，何者非胸襟。偶然集丝粟，未足誇蹄涔。桔槔逢大旱，能如沛甘霖。章亥步九垓，不□尺与寻。列仙赏珠树，岂但桃花浔。周公与仲尼，耿耿千载钦。仲尼不自圣，周公不自任。后世大树翁，仰止飞丹忱。寄语怀古人，有酒长自斟。
慰柳中丞失宠二首
作者：苏仲
朝代：明

几斛明珠买笑休，百年遗恨水东流。魂归落日阳台路，泪洒西风燕子楼。鸾镜不开虚白昼，花钿留得照清秋。丈夫志气横天地，一笑长歌万恨收。当时共和阳春调，此日休闻楚些声。燕子归来人不见，凤雏飞去月空明。花开花落年年景，人去人来世世情。酌酒为君歌一曲，水光山色岳阳城。
慰柳中丞失宠二首·其一
作者：苏仲
朝代：明

几斛明珠买笑休，百年遗恨水东流。魂归落日阳台路，泪洒西风燕子楼。鸾镜不开虚白昼，花钿留得照清秋。丈夫志气横天地，一笑长歌万恨收。
慰柳中丞失宠二首·其二
作者：苏仲
朝代：明

当时共和阳春调，此日休闻楚些声。燕子归来人不见，凤雏飞去月空明。花开花落年年景，人去人来世世情。酌酒为君歌一曲，水光山色岳阳城。
承檄往夷中至北口有作
作者：苏仲
朝代：明

辰州别驾小苏翁，履历溪山老病聋。官府本无三异政，野人犹习五溪风。寰中草木愁荒旱，化外夷人乐战攻。倅郡未多头半白，江山应笑我无功。
承檄往夷中途次二首
作者：苏仲
朝代：明

混沌初开后，风烟各自分。山中荒境界，世外小乾坤。居近狐狸穴，人同犬豕群。自从归圣化，方得染尧仁。徼外夷人境，溪流一线通。山峰银笔架，石壁锦屏风。雾隐千岩暗，霜凋万木红。土丁相打话，似笑白头翁。
承檄往夷中途次二首·其一
作者：苏仲
朝代：明

混沌初开后，风烟各自分。山中荒境界，世外小乾坤。居近狐狸穴，人同犬豕群。自从归圣化，方得染尧仁。
承檄往夷中途次二首·其二
作者：苏仲
朝代：明

徼外夷人境，溪流一线通。山峰银笔架，石壁锦屏风。雾隐千岩暗，霜凋万木红。土丁相打话，似笑白头翁。
招朗司厅饮蒙以诗谢因步韵答之
作者：苏仲
朝代：明

野簌山肴酒瓮开，衣冠谈笑不羁才。岛中一味闲光景，还欠三更月上来。
拜岳王祠
作者：苏仲
朝代：明

铁马金戈血战秋，逼人腥气满神州。气吞胡虏中原近，剑指湖湘海贼收。龙驭未归千古笑，狐妖遗孽几人忧。至今逐客祠前过，云水沧茫恨未休。
拨闷二首
作者：苏仲
朝代：明

有酒不饮漫安排，有诗不作谓何哉。未知光景十年后，莫负春风两面开。大笑古今闲计较，听从天地敢疑猜。人生百计都归尽，骨有千金亦化灰。郁结填胸强自排，乐天如我有何哉。且将心地宽些著，把个眉头大展开。纵酒放歌寻我事，随风步月免人猜。英雄千古今何在，借问曾经几劫灰。
拨闷二首·其一
作者：苏仲
朝代：明

有酒不饮漫安排，有诗不作谓何哉。未知光景十年后，莫负春风两面开。大笑古今闲计较，听从天地敢疑猜。人生百计都归尽，骨有千金亦化灰。
拨闷二首·其二
作者：苏仲
朝代：明

郁结填胸强自排，乐天如我有何哉。且将心地宽些著，把个眉头大展开。纵酒放歌寻我事，随风步月免人猜。英雄千古今何在，借问曾经几劫灰。
挽张潜轩先生
作者：苏仲
朝代：明

人间勇退为公誇，湖海多年管物华。钓艇不来虚夜月，白鸥无复睡春沙。空遗世上潜轩稿，剩有篱傍晚节花。万事了中还不了，尚留清誉照人家。
挽徐良佐正郎
作者：苏仲
朝代：明

运斤才放手，游刃欲通神。烂熳花经雨，圆光镜掩尘。遗芳留太史，馀燄照苍旻。岂学夸毗子，甘同草木春。
挽萧以忠主事二首
作者：苏仲
朝代：明

十年黄甲两年官，怪的风流一转丸。旧物已将还造化，有生真不愧衣冠。百年事业得几许，一点烟云过眼看。万里蜀山何处是，旅魂归路北风寒。黍炊未熟功名事，尘世先遗梦奠悲。杨柳江寒灵榇远，雪山风急旅魂迟。箕裘赖有传家子，国事还看太史碑。欲奠临流一杯酒，不胜挥泪洒天涯。
挽萧以忠主事二首·其一
作者：苏仲
朝代：明

十年黄甲两年官，怪的风流一转丸。旧物已将还造化，有生真不愧衣冠。百年事业得几许，一点烟云过眼看。万里蜀山何处是，旅魂归路北风寒。
挽萧以忠主事二首·其二
作者：苏仲
朝代：明

黍炊未熟功名事，尘世先遗梦奠悲。杨柳江寒灵榇远，雪山风急旅魂迟。箕裘赖有传家子，国事还看太史碑。欲奠临流一杯酒，不胜挥泪洒天涯。
改韵再咏二首
作者：苏仲
朝代：明

老眼帘栊罩晓烟，恍然沈醉玉台仙。罗浮气味何曾减，洞□颜容是偶然。雅意不随春意闹。孤芳争出众芳妍。若都菩蕾枝头□，恐亦庞生作令前。冰霜肌骨是家传，染得胭脂不记年。雅趣自无前度好，芳名犹冒旧姻缘。浓香已被东风引，艳色曾经俗眼怜。世事只因忘故态，便教清议得嗔嫌。
改韵再咏二首·其一
作者：苏仲
朝代：明

老眼帘栊罩晓烟，恍然沈醉玉台仙。罗浮气味何曾减，洞□颜容是偶然。雅意不随春意闹。孤芳争出众芳妍。若都菩蕾枝头□，恐亦庞生作令前。
改韵再咏二首·其二
作者：苏仲
朝代：明

冰霜肌骨是家传，染得胭脂不记年。雅趣自无前度好，芳名犹冒旧姻缘。浓香已被东风引，艳色曾经俗眼怜。世事只因忘故态，便教清议得嗔嫌。
效白乐天放言体二首
作者：苏仲
朝代：明

决要求名终是辱，直须致富必成殃。无缘到底应难合，有分元来不用忙。月到望期还自满，花逢春景自生香。安身却是谋生地，何必区区漫作狂。富比周公安足羡，贫如颜氏亦何忧。千年老鹤终须尽，半日蜉蝣亦自休。只著虚心随付与，岂容逐物浪干求。有中无有无中有，有有无无水上沤。
效白乐天放言体二首·其一
作者：苏仲
朝代：明

决要求名终是辱，直须致富必成殃。无缘到底应难合，有分元来不用忙。月到望期还自满，花逢春景自生香。安身却是谋生地，何必区区漫作狂。
效白乐天放言体二首·其二
作者：苏仲
朝代：明

富比周公安足羡，贫如颜氏亦何忧。千年老鹤终须尽，半日蜉蝣亦自休。只著虚心随付与，岂容逐物浪干求。有中无有无中有，有有无无水上沤。
新春试笔
作者：苏仲
朝代：明

半百光阴又八年，春风吹面只依然。怒蛙气忾本如昔，老马驱驰不似前。曲意媚人甘老拙，谋生无术任连颠。寸功未遂空回首，下愧人寰上愧天。
新春试笔
作者：苏仲
朝代：明

岁月经营百不休，时情于我两悠悠。一行新历初开眼，五十年光又起头。临老敢将身计较，效忠无补世筹谋。东风唤起流莺语，烂熳春光满地浮。
无酒
作者：苏仲
朝代：明

人道春醪可解饥，客情空自洗尘卮。那知世上无青眼，敢向门前候白衣。案牍苦心长阁笔，江山经眼亦忘诗。昨宵惊起羲皇梦，月上林梢第几枝。
早朝
作者：苏仲
朝代：明

鼓角惊残梦，催衣上道频。雁声横帽顶，马背数星辰。恋阙心常切，安邦策未陈。孤危能自立，安敢负吾君。
早朝和大理少卿陈以道韵
作者：苏仲
朝代：明

雪拥千官来陛陈，御炉香细染儒绅。君王万寿齐天地，龙衮千秋拱圣神。上帝监观知有道，小臣歌诵敢辞频。高冈共听梧桐凤，宇宙长看万古春。
春日偶成
作者：苏仲
朝代：明

闯地篁生笋，穿沙草有芽。牛羊原上睡，春到野人家。绿树凉阴合，苍苔掩翠浓。共言春意好，都在满林红。
春日偶成·其一
作者：苏仲
朝代：明

闯地篁生笋，穿沙草有芽。牛羊原上睡，春到野人家。
春日偶成·其二
作者：苏仲
朝代：明

绿树凉阴合，苍苔掩翠浓。共言春意好，都在满林红。
春日到农家
作者：苏仲
朝代：明

豆秸檐前积，藤蓑屋角悬。竹篱驯犬睡，水草老牛眠。儿壮添农具，年丰益社钱。县官颁历日，相率数流年。
春日访山家三首
作者：苏仲
朝代：明

脚根随拄杖，古洞杳青烟。草屋依岩绿，苔阶积雨鲜。茶烹山顶叶，井汲涧边泉。欲问逍遥事，相看□不言。山人山不远，望望隔云烟。曲径穿林密，危桥渡涧缠。舍旁鸡犬散，墙外竹松连。喜客开新酿，盆中水蕨鲜。谁是山中主，看山有宿缘。白云封洞口，绿树荫塘前。问客儿先出，烹茶妇就煎。岭西将落日，绕屋有啼猿。
春日访山家三首·其一
作者：苏仲
朝代：明

脚根随拄杖，古洞杳青烟。草屋依岩绿，苔阶积雨鲜。茶烹山顶叶，井汲涧边泉。欲问逍遥事，相看□不言。
春日访山家三首·其三
作者：苏仲
朝代：明

谁是山中主，看山有宿缘。白云封洞口，绿树荫塘前。问客儿先出，烹茶妇就煎。岭西将落日，绕屋有啼猿。
春日访山家三首·其二
作者：苏仲
朝代：明

山人山不远，望望隔云烟。曲径穿林密，危桥渡涧缠。舍旁鸡犬散，墙外竹松连。喜客开新酿，盆中水蕨鲜。
晚泊
作者：苏仲
朝代：明

溪水溪毛两岸深，溪烟溪雨半晴阴。扁舟晚向溪湾泊，欸乃渔歌何处寻。
晚泊新涌口
作者：苏仲
朝代：明

一棹遥遥更欲西，拽船人倦鸟将归。云迷洞口人家远，水落崖高日月低。浪势撼舟乡梦短，角声悲月客情悽。劳劳问我成何事，草长丘园没马蹄。
暴虎歌
作者：苏仲
朝代：明
体裁：古风

毋暴虎，毋暴虎，虎亦天生不可侮。依山负隅作咆哮，一怒风生鸣雷鼓。有牙类戟爪如钩，无翼能骧亦能舞。山灵石怪助凶威，妖狐弱狼为奴虏。汝能有力如孟贲，汝虽有足如夸父。引手莫能扼其吭，张拳莫能脱其距。齐人之众不敢撄，攘臂下车笑冯妇。曾闻千兵与万弩，反成吓倒卧泥土。赤身直欲犯其锋，何异饷肉饱其肚。毋自苦，毋自苦，汝有妻孥与父母。饥餐渴饮足聊生，竟自投生亦何补。我知天道久应还，此物终须雷一斧。
暴虎歌
作者：苏仲
朝代：明

毋暴虎，毋暴虎，虎亦天生不可侮。依山负隅作咆哮，一怒风生鸣雷鼓。有牙类戟爪如钩，无翼能骧亦能舞。山灵石怪助凶威，妖狐弱狼为奴虏。汝能有力如孟贲，汝虽有足如夸父。引手莫能扼其吭，张拳莫能脱其距。齐人之众不敢撄，攘臂下车笑冯妇。曾闻千兵与万弩，反成嚇倒卧泥土。赤身直欲犯其锋，何异饷肉饱其肚。毋自苦，毋自苦，汝有妻孥与父母。饥餐渴饮足聊生，竟自投生亦何补。我知天道久应还，此物终须雷一斧。
有双燕入梁似寻旧垒之迹数日而不果就偶作诗以记之
作者：苏仲
朝代：明

穿帘双紫燕，日语傍檐巡。认主元非旧，遗巢也尚新。早图栖止计，何事往来频。我是无机者，寻常可托身。
有怀
作者：苏仲
朝代：明

长悬乡土梦，景物副心情。五月薰风荔，三冬白雪橙。子姜鱼作鲙，藤菜蚬为羹。白石清泉外，无羁世利名。
有怀诸会友
作者：苏仲
朝代：明

世路疏投分，天涯未了心。看云思往论，乘月谩闲吟。别久何年约，归期是处寻。江湖身万里，终是少知音。
杂咏五首
作者：苏仲
朝代：明

法士慕观音，想像如或见。我心观世音，常向人间现。僧徒慕大佛，诵经过千日。大佛在我心，不在传与习。齐人齐得口，不食鱼与肉。如何不齐心，遇事生百毒。古人重懿行，今人重词说。词说会媚人，不如甘老拙。上士思修身，下士思修名。身名俱不管，何事诵遗经。
杂咏五首·其一
作者：苏仲
朝代：明

法士慕观音，想像如或见。我心观世音，常向人间现。
杂咏五首·其三
作者：苏仲
朝代：明

齐人齐得口，不食鱼与肉。如何不齐心，遇事生百毒。
杂咏五首·其二
作者：苏仲
朝代：明

僧徒慕大佛，诵经过千日。大佛在我心，不在传与习。
杂咏五首·其五
作者：苏仲
朝代：明

上士思修身，下士思修名。身名俱不管，何事诵遗经。
杂咏五首·其四
作者：苏仲
朝代：明

古人重懿行，今人重词说。词说会媚人，不如甘老拙。
桃花和同年李梦弼太史韵
作者：苏仲
朝代：明

胭脂和粉染春妆，笑领春风倚短墙。情态逼人看不倦，梦中相忆兴犹狂。
梁应和许访继芳亭中不果赋此迓之
作者：苏仲
朝代：明

溪槛时开待故人，故人不来看白云。白云散尽无消息，起望溪头日已曛。
梅主为家兄题二首
作者：苏仲
朝代：明

野水闲山共隐居，老梅遥种几多株。一觞一咏渠依我，淩雪淩烟我共渠。瘦影月斜侵几案，冷香风细洒琴书。绿阴青子犹堪爱，到老相看莫放疏。是梅依我我依梅，素分相投碧水隈。有雪有花谁共赏，携诗携酒我还来。清癯骨格怜同趣，洁白风声果异材。莫谓东家无管刺，腊前催得一枝开。
梅主为家兄题二首·其一
作者：苏仲
朝代：明

野水闲山共隐居，老梅遥种几多株。一觞一咏渠依我，淩雪淩烟我共渠。瘦影月斜侵几案，冷香风细洒琴书。绿阴青子犹堪爱，到老相看莫放疏。
梅主为家兄题二首·其二
作者：苏仲
朝代：明

是梅依我我依梅，素分相投碧水隈。有雪有花谁共赏，携诗携酒我还来。清癯骨格怜同趣，洁白风声果异材。莫谓东家无管刺，腊前催得一枝开。
次日复登岳阳楼
作者：苏仲
朝代：明

乾坤从古重斯楼，占尽湖湘景物幽。北望几行吴树渺，南来一片楚天浮。湘君庙古风烟冷，屈子坟荒草木愁。迁客偶因怀往事，不胜清泪洒江流。
次陈推府偶成韵二首
作者：苏仲
朝代：明

谁将生计问陶朱，我恐陶朱术亦疏。五贼天生难剿克，一毫身外敢奔趋。山瓢雅可闲斟月，烟艇何妨日钓鱼。自谓身轻成晚计，故园秋菊共茱萸。今古斯文共一家，如君丰度可人誇。弛张局里真无恙，活泼天机岂有涯。竹叶别留春意好，蒲帆高挂夕阳斜。相看欲了无穷话，何日同归理钓槎。
次陈推府偶成韵二首·其一
作者：苏仲
朝代：明

谁将生计问陶朱，我恐陶朱术亦疏。五贼天生难剿克，一毫身外敢奔趋。山瓢雅可闲斟月，烟艇何妨日钓鱼。自谓身轻成晚计，故园秋菊共茱萸。
次陈推府偶成韵二首·其二
作者：苏仲
朝代：明

今古斯文共一家，如君丰度可人誇。弛张局里真无恙，活泼天机岂有涯。竹叶别留春意好，蒲帆高挂夕阳斜。相看欲了无穷话，何日同归理钓槎。
水仙花和黄太史韵
作者：苏仲
朝代：明

仙子名花品亦奇，沈檀和露湿香肌。风流惹得人千古，何事罗敷老树枝。
求闲
作者：苏仲
朝代：明

白首消棋兴，黄花对酒颜。乞骸如可愿，何事利名关。
求闲有作二首
作者：苏仲
朝代：明

意我前生是所狂，逢人安敢说行藏。无端岁月头颅改，其奈江湖梦寐长。短径久荒黄菊瘦，白云深处紫芝香。老牛不受人拘管，为爱春沙水草芳。老病相寻万事阑，春风魂梦只家山。乾坤可爱惟安分，台鼎无心亦等閒。海味甘人堪白首，松根随我枕苍颜。朝端赖有诸贤在，容我痴愚早放还。
求闲有作二首·其一
作者：苏仲
朝代：明

意我前生是所狂，逢人安敢说行藏。无端岁月头颅改，其奈江湖梦寐长。短径久荒黄菊瘦，白云深处紫芝香。老牛不受人拘管，为爱春沙水草芳。
求闲有作二首·其二
作者：苏仲
朝代：明

老病相寻万事阑，春风魂梦只家山。乾坤可爱惟安分，台鼎无心亦等閒。海味甘人堪白首，松根随我枕苍颜。朝端赖有诸贤在，容我痴愚早放还。
清明有感
作者：苏仲
朝代：明

朝霞隔坞桃夭占，暮雨平田细草侵。天外莺花三月景，岭南云树几年心。松栽半拱新坟白，石刻封苔古墓深。泪洒东风相借问，纸钱曾挂到山岑。
渔父词三首
作者：苏仲
朝代：明

有生踪迹寄沧茫，身著蓑衣住水乡。不识王侯高第宅，片篷高厂午风凉。生长江湖寄一蓑，扁舟随日钓烟波。得鱼博得瓶中米，明月津头又放歌。白水茫茫是我家，船头明月照芦花。晚风吹醒江湖梦，挂起纶竿夜煮茶。
渔父词三首·其一
作者：苏仲
朝代：明

有生踪迹寄沧茫，身著蓑衣住水乡。不识王侯高第宅，片篷高厂午风凉。
渔父词三首·其三
作者：苏仲
朝代：明

白水茫茫是我家，船头明月照芦花。晚风吹醒江湖梦，挂起纶竿夜煮茶。
渔父词三首·其二
作者：苏仲
朝代：明

生长江湖寄一蓑，扁舟随日钓烟波。得鱼博得瓶中米，明月津头又放歌。
游九曲池
作者：苏仲
朝代：明

远道迢迢拂袖风，崎岖萝径石桥通。两岩流水环孤岛，一个凉亭坐五翁。古寺半遮苍树底，远山高竦白云中。人生但得闲游走，要亦风流一世雄。
游君山二首
作者：苏仲
朝代：明

浅水停舟楫，轻衣渡石关。烟光浮晚峒，云影出秋湾。寺古佛亦古，僧闲犬更闲。落霞连老树，霜叶斗红殷。老眼看山惯，羸躯渡险难。日低啼鸟倦，霜重野花残。落叶随风舞，浓烟锁涧寒。不愁归路晚，天际有飞翰。
游君山二首·其一
作者：苏仲
朝代：明

浅水停舟楫，轻衣渡石关。烟光浮晚峒，云影出秋湾。寺古佛亦古，僧闲犬更闲。落霞连老树，霜叶斗红殷。
游君山二首·其二
作者：苏仲
朝代：明

老眼看山惯，羸躯渡险难。日低啼鸟倦，霜重野花残。落叶随风舞，浓烟锁涧寒。不愁归路晚，天际有飞翰。
游君山六首
作者：苏仲
朝代：明

万顷沧茫寄一山，山中元自隔尘寰。四围古木撑云汉，一带长藤锁石关。柳毅井边青草绕，轩辕台上白云闲。老僧也解知人意，山果供茶送客还。两年官守岳州城，一点君山眼底明。游览欲乘垂老兴，偷閒争得趁秋清。猿猴有识知回避，花草随行不辨名。独有湘妃祠庙古，至今香火藉山僧。孤山连水水连天，晚泊扁舟岂偶然。老鹳著巢依古寺，野猴争果落荒田。湿云护洞添寒气，落日中流起暮烟。嗟我老怀犹未倦，明朝重拟醉飞仙。雁来时节菊花天，游走何人敢过年。案牍已消官府事，酒杯先占水云边。烟笼古木看无厌，竹护禅房可借眠。到此顿令尘想静，白云于我共悠然。苍苍云岛是天开，可恨同寅不共来。妃子有灵空谒庙，飞仙无伴独登台。烟花笑我长簪鬓，风月催人又举杯。若道智仁何敢说，强贪山水不知回。一点青山一片云，湖中烟景四时新。居无庐舍惟禅寺，人有梵僧共鸟邻。入望渺然都是水，静观真觉不沾尘。乾坤此地无游览，醉梦人间度几春。
游君山六首·其一
作者：苏仲
朝代：明

万顷沧茫寄一山，山中元自隔尘寰。四围古木撑云汉，一带长藤锁石关。柳毅井边青草绕，轩辕台上白云闲。老僧也解知人意，山果供茶送客还。
游君山六首·其三
作者：苏仲
朝代：明

孤山连水水连天，晚泊扁舟岂偶然。老鹳著巢依古寺，野猴争果落荒田。湿云护洞添寒气，落日中流起暮烟。嗟我老怀犹未倦，明朝重拟醉飞仙。
游君山六首·其二
作者：苏仲
朝代：明

两年官守岳州城，一点君山眼底明。游览欲乘垂老兴，偷閒争得趁秋清。猿猴有识知回避，花草随行不辨名。独有湘妃祠庙古，至今香火藉山僧。
游君山六首·其五
作者：苏仲
朝代：明

苍苍云岛是天开，可恨同寅不共来。妃子有灵空谒庙，飞仙无伴独登台。烟花笑我长簪鬓，风月催人又举杯。若道智仁何敢说，强贪山水不知回。
游君山六首·其六
作者：苏仲
朝代：明

一点青山一片云，湖中烟景四时新。居无庐舍惟禅寺，人有梵僧共鸟邻。入望渺然都是水，静观真觉不沾尘。乾坤此地无游览，醉梦人间度几春。
游君山六首·其四
作者：苏仲
朝代：明

雁来时节菊花天，游走何人敢过年。案牍已消官府事，酒杯先占水云边。烟笼古木看无厌，竹护禅房可借眠。到此顿令尘想静，白云于我共悠然。
游石门
作者：苏仲
朝代：明

隐然城郭一门通，矻立奔流万派中。携酒我来寻古迹，拽船人叫上滩风。缘崖草木韶光媚，对面峰峦气势雄。莫笑白头贪玩赏，白头清兴不胜浓。
游象山台
作者：苏仲
朝代：明

水回山绕亦奇哉，只说甘公是俊才。雏凤卧龙何处觅，班班花鸟象山台。
用陈石斋对酒韵寄故乡诸友
作者：苏仲
朝代：明

我爱山中宅一区，半生风月笑谈馀。花间鸟到知人意，树底风来得我娱。历览江湖千载兴，懒拈灯火十年书。白头偶入鹓行里，争奈屠牛术已疏。
甲戌除夕和梁应和韵四首
作者：苏仲
朝代：明

屠苏饮罢客迟回，旧事新怀百未开。坐到子时留不住，便添寅月送将来。年光每去如流转，春事无端好鸟催。投老山林安我分，送穷文字愧韩才。山梅带雪映山亭，我爱梅馨雪亦馨。光景几何期月过，酒杯不放片时醒。莺儿过腊声先变，柳□随春眼欲青。老矣痴愚无用世，几年奔走为虚名。山堂人老夜灯辉，坐觉风寒酒力微。守岁客喧催急鼓，贺正人起换新衣。门前好事鹊迎客，屋角晚晴蛛吐丝。愿祝升平千万载，年年花酒为君期。腊残风力阁寒衣，人到衰年酒盏知。稚子夜深还听镜，老夫春到漫裁诗。百千好事了不得，六十齐头老敢辞。且看斗柄天上转，一年生意是初时。
甲戌除夕和梁应和韵四首·其一
作者：苏仲
朝代：明

屠苏饮罢客迟回，旧事新怀百未开。坐到子时留不住，便添寅月送将来。年光每去如流转，春事无端好鸟催。投老山林安我分，送穷文字愧韩才。
甲戌除夕和梁应和韵四首·其三
作者：苏仲
朝代：明

山堂人老夜灯辉，坐觉风寒酒力微。守岁客喧催急鼓，贺正人起换新衣。门前好事鹊迎客，屋角晚晴蛛吐丝。愿祝升平千万载，年年花酒为君期。
甲戌除夕和梁应和韵四首·其二
作者：苏仲
朝代：明

山梅带雪映山亭，我爱梅馨雪亦馨。光景几何期月过，酒杯不放片时醒。莺儿过腊声先变，柳□随春眼欲青。老矣痴愚无用世，几年奔走为虚名。
甲戌除夕和梁应和韵四首·其四
作者：苏仲
朝代：明

腊残风力阁寒衣，人到衰年酒盏知。稚子夜深还听镜，老夫春到漫裁诗。百千好事了不得，六十齐头老敢辞。且看斗柄天上转，一年生意是初时。
病中偶作
作者：苏仲
朝代：明

遭际风云起海涯，赤心谋国已忘家。扣囊正欲扶公道，补衮无能敢自誇。病骨久淹三月里，衰颜今作几分加。驰驱未了平生愿，全仗通神药鼎嘉。
病中闻前堂花盛开
作者：苏仲
朝代：明

种花无病病花开，老眼何堪紫翠堆。满座香风无我分，一帘春色为谁来。皱眉刺手看藜杖，忍气吞声负酒杯。花若可留人不死，月明深夜共徘徊。
登岳阳楼陪宴诸公赋此见意
作者：苏仲
朝代：明

危楼突兀倚巴东，山色湖光指顾中。千古笑谈无俗客，一时英迈有诸公。弦歌响振飞云白，杯酒倾残落日红。我自低头看范老，一碑高揭海天雄。
登飞仙台
作者：苏仲
朝代：明

轩辕遗迹几千秋，世故消沈万事休。论道客归空白日，垂湖龙去不回头。仙台有迹留今古，丹法无传已缪悠。逐客偶来寻往事，青山无恙水长流。
登黄鹤楼
作者：苏仲
朝代：明

偶寻仙迹共遨游，黄鹤仙郎去几秋。山拥楼台空寂寞，天开人物几沈浮。汉阳胜概横当面，荆岳鸿图据上流。长笛一声何处起，片云飞度荻花洲。
相地起继芳亭
作者：苏仲
朝代：明

旧日栖迟地，今为养病窝。一池环小岛，四面湛清波。老圃朝锄菜，渔翁晚飏蓑。不才无世用，把酒共婆娑。
示仆
作者：苏仲
朝代：明

薪水岁月间，勤劳徒尔尔。借问行路人，谁献辽东豕。
示儿
作者：苏仲
朝代：明

磨杵可作针，初闻未之信。凿山能至海，或者费言论。一朝反复思，重思有遗恨。今观磨杵者，成功在分寸。不日可成针，针成美人问。世有凿山人，移高就深浚。深者泉流海，海通舟可运。美人爱弄针，焉知起磨钝。舟子乘活流，那闻山石峻。问之何为然，心坚工可尽。心坚无难为，志立无坚阵。心可夺天工，志可消鬼衅。自从坚我心，百度皆巽顺。宇宙在我手，万化咸我孕。涂人可为禹，匹夫可为舜。分付磨凿人，世事无坚韧。
秋后采菊
作者：苏仲
朝代：明

折得黄花觅酒卮，老贪花酒又贪诗。霜寒古径留佳色，秋过残香恋故枝。爱酒客归无旧主，餐英人去少相知。悠悠隐逸千年趣，笑我相看日已迟。
种花
作者：苏仲
朝代：明

偷得清閒半日光，薙荒除草接花忙。新怀蒋诩开幽景，老梦林逋逐暗香。雨过滑泥牢著屐，月临疏影近移床。东风许弄年光兴，拍掌儿歌可侑觞。
种花
作者：苏仲
朝代：明

灼灼园中花，念我初种植。杖藜遍九垓，搜捡穷目力。偶自赤城回，沿山看苍壁。山中草木荒，百卉无颜色。因过山人家，山人供酒食。出自傍舍花，有眼初未识。异香世不传，秀色天上觅。回视桃李姿，相去岂千亿。徘徊举相赠，得之如珙璧。持携自千里，敢为辛苦惜。开我南山囿，甃以端溪石。树之白玉盘，摩挲自朝夕。栽培任沃瀼，灌溉还膏液。生意初勃然，月异而岁易。垂青两相顾，长寸犹望尺。视彼若忻然，谓我得所宅。期以百年间，相看共头白。那知如愿少，至宝难收拾。慢藏终诲盗，毒手劳相逼。去时若低回，出门若珠滴。无情亦有情，入念已切骨。一朝远别离，谁能灭心迹。望望不复回，行行竟悽恻。可怜天上姿，今作人间物。百草同妖妍，众芳等俦匹。摩尼委粪坑，沆瀣投沟洫。天亦不管人，浮云变苍黑。嗟哉此何言，老矣中怀窄。
种菊
作者：苏仲
朝代：明

种菊望菊生，种早得菊早。前来日已迟，种之聊草草。但令供老兴，讵敢望菊好。栽培尽我心，连月未放倒。西风起寒吹，百卉半枯槁。柯条换旧根，花叶如新造。霜晨冷香飘，对酒开怀抱。时节虽已过，晚景犹相保。寄语隐逸翁，腊色犹未老。
种蔬
作者：苏仲
朝代：明

角豆穿篱石，丝瓜绕屋椽。打畦分嫩韭，春雨翠呈鲜。
立春
作者：苏仲
朝代：明

寂寂山居睡正醒，土牛鞭动万山青。心闲有酒不知醉，貌老逢春亦觉荣。有子敢言万事足，无官真是一身轻。园林转眼皆成趣，开过桃花李又明。
竹夫人
作者：苏仲
朝代：明

刷竹工倕巧，胚胎结搆成。混然无具体，徒尔有虚名。雅可供高卧，难堪托世情。炎凉随用舍，终是一团清。
答李士敬用见寄韵
作者：苏仲
朝代：明

二十投交五十来，几回倾倒泻襟怀。先生独步端无及，我辈知人不是乖。奈把真龙惊俗眼，也曾操瑟献齐街。丈夫烈烈悬星斗，不是萤灯照草荄。
答爱菊花
作者：苏仲
朝代：明

隐逸之花归隐人，高标幽致自天真。严霜冷月见晚节，素香佳色淩清晨。诗酒门墙堪托迹，王侯池馆岂容身。春风笑杀千红紫，都向园林学媚人。
纪异
作者：苏仲
朝代：明

建元之戊辰，二十有三日。淩晨望四郊，已被黄埃汨。阵阵如飞烟，眯目箕扬急。咫尺失江山，沟池各填没。飞廉起震号，屏翳愈障郁。有如混沌初，迷濛水泥淈。三辰失其缠，五纬尤慌惚。飞鸟惊网罗，徬彷伏幽密。鱼龙隐渊深，虎豹投岩窟。妖氛助燄威，百怪乘以出。老幼怖且忧，道路走徒卒。我心实匪宁，畴能不惊怵。天实仁爱心，示戒欲无忽。吾皇肃然兴，涣号先辅弼。省躬饬百僚，整顿纪与律。网罗起俊髦，收拾无遗逸。轻徭减田租，省刑垂仁恤。坐见黄埃清，风雷在呼叱。昔尧洪水灾，举舜万事毕。商汤遇大旱，桑林躬自责。二圣迈千秋，永言怀祇慄。维我大圣人，神功自无匹。引咎安万民，古今尽超轶。迎历无疆休，四海永宁一。小臣敢献言，有怀不能窒。
练塘歌为邑尹邱懋之作
作者：苏仲
朝代：明

练塘之水清而瑩，倒湛星河烟雾静。源头活水滚滚来，恍然朱子方塘境。濂溪翁，溪水照见莲花红。先生趣味已到此，练塘风景将无同。四围有山植佳木，接翠连苍共清淑。冬温夏凉我爱之，流泉脉脉涵幽谷。少年筑室于其间，徘徊日往非等閒。山寂寞，水澄清，读书万卷无留停。有时执笔千行下，文章滚出青钱价。养成大用济风云，头角峥嵘谁不怕。藏修到此工夫深，一日声名满天下。
练塘歌为邑尹邱懋之作
作者：苏仲
朝代：明
体裁：古风

练塘之水清而莹，倒湛星河烟雾静。源头活水滚滚来，恍然朱子方塘境。濂溪翁，溪水照见莲花红。先生趣味已到此，练塘风景将无同。四围有山植佳木，接翠连苍共清淑。冬温夏凉我爱之，流泉脉脉涵幽谷。少年筑室于其间，徘徊日往非等閒。山寂寞，水澄清，读书万卷无留停。有时执笔千行下，文章滚出青钱价。养成大用济风云，头角峥嵘谁不怕。藏修到此工夫深，一日声名满天下。
老梅二首
作者：苏仲
朝代：明

铁干乾坤品最奇，不分南北总相宜。常支老大癯仙骨，抹却纤毫艳女姿。林薄幽幽清不减，风霜凛凛节难移。暗香疏影黄昏外，浪说孤山独有诗。凭君著眼看南枝，此是乾坤造化机。冰骨自从逢雪月，玉龙飞出上阶墀。诗成湖外真堪赏，梦幻罗浮亦可疑。评品未公黄太史，山矾安敢并驱驰。
老梅二首·其一
作者：苏仲
朝代：明

铁干乾坤品最奇，不分南北总相宜。常支老大癯仙骨，抹却纤毫艳女姿。林薄幽幽清不减，风霜凛凛节难移。暗香疏影黄昏外，浪说孤山独有诗。
老梅二首·其二
作者：苏仲
朝代：明

凭君著眼看南枝，此是乾坤造化机。冰骨自从逢雪月，玉龙飞出上阶墀。诗成湖外真堪赏，梦幻罗浮亦可疑。评品未公黄太史，山矾安敢并驱驰。
耿员外见邀不赴代简以谢
作者：苏仲
朝代：明

高台遥拜蟒衣新，倒屣趋迎铁面臣。座上春风儒雅辈，席中花锦笑谈人。杯传玉液真无分，曲和鸾箫偶未闻。无限老怀扶不起，时光辜负病中身。
自咏
作者：苏仲
朝代：明

老夫半岁不出门，斗室兀坐天地宽。瓦瓶不脱二斗粟，老菜一根三日餐。冬天气寒风飒飒，幸有木绵粗布衲。何人笑我贱与贫，留得馀资供伏腊。渊明不免乞食时，我生岁月长无饥。渊明有子不识字，儿今读遍千家诗。颜回短命三十二，我已行年四十四。古来贤豪各如此，敢不低头拜天地。
自寿为李国瞻题
作者：苏仲
朝代：明

或者山中有道流，年周甲子尚休休。时逢盛世看青鬓，眼见诸孙未白头。柱杖客归花底月，拜天人愿海添筹。从今不管尘嚣事，烂漫看花几度秋。
至天津有怀陈正郎学之先生
作者：苏仲
朝代：明

曾忆横经泮水秋，碧霄先我得遨游。官同粉署君前辈，职守天津我继休。江阁诗情来渐远，河豚风味已全收。维舟此日城南道，还说当年事事优。
舟中大雪
作者：苏仲
朝代：明

朔风吹急万牛呼，浪打船头雪涨湖。客子酷怜无酒价，行人争得有茶炉。江山点缀银铺彩，天地分明玉作图。引望江南与江北，老梅谁遗一枝无。
舟次临湘复步边太守韵
作者：苏仲
朝代：明

白浪湘江推白沙，舟中人老不忘家。偶看倦鸟怀乡土，每对秋山数岁华。二女庙前僧作寺，三闾冢上客锄瓜。高风千古人如在，愁向荒城起暮笳。
舟次石头口忆家偶作
作者：苏仲
朝代：明

劳劳京国久相羁，浪逐湖湘又几时。松菊径荒情未了，乡关天远梦归迟。牛贪水草心偏爱，鸟入烟萝事可知。独倚孤篷吟不断，天边新月上高陴。
芍药花
作者：苏仲
朝代：明

占断风光不偶然，托根疑是马嵬仙。风流故态难收拾，脂粉冤家未了缘。艳色乍疑儿女爱，浓香争得士夫怜。昏昏老眼还多病，逢著花开只爱眠。
芍药花
作者：苏仲
朝代：明

艳色浓香两得之，春风富贵占依稀。前生想是佳人魄，出世还为倾国姿。对面风流焚子素，向人妆点小虞姬。仙葩只好仙郎看，贫病衰翁著眼迟。
莲花
作者：苏仲
朝代：明

直干檠青盖，孤根出淤泥。得名君子列，谁敢诮濂溪。
萧太守送菊于吾邑邱大尹公公有诗索和
作者：苏仲
朝代：明

不爱人间一撚腰，老逢花酒兴偏消。先生爱菊山人献，淡淡秋容手自招。
萧汝柔掌教讶无回书赋此见意
作者：苏仲
朝代：明

计程云水四千馀，三载暌违两度书。墨迹可留真面目，文光留取炤吾庐。随阳长者曾将意，乌有先生不与俱。自笑病馀疏懒骨，故人书翰尚勤劬。
蓼花和韵
作者：苏仲
朝代：明

挥毫曾记昔年游，每爱幽葩傍素秋。可是水仙遗骨骼，只随烟月伴沧洲。江山识面扁舟客，天地无心老钓裘。我亦分明湖海士，轻红留照木兰舟。
觳觫行
作者：苏仲
朝代：明

觳觫更觳觫，牛可杀兮人可戮。两虎斗兮伤血肉，羊不缚兮犬不束。蛟磨牙兮蛇吐毒，兴云捲雾两翻覆。各逞凶兮山鬼哭，嗟哉何如兮我心曲。我欲为龙点目，人皆为蛇添足。狐助虐兮豺助酷，呼朋引类兮相连属。势成吞象兮象局促，我谓象兮且潜伏。呜呼，白日青天兮照我腹，地可叩兮天可告，水回流兮山转轴。
访表弟梁应和留饮代谢二首
作者：苏仲
朝代：明

门外溪流泛落花，水香风送客浮槎。主人意好诗情远，老子心欢酒量加。连日世情言不了，满天风月兴无涯。秋光更有传芳意，一炷炉香一煮茶。阴阴乔木访仙家，正值南薰散晚霞。学语低飞梁上燕，嫩红初发槛中花。松根扫石棋声落，山客迎风酒味嘉。容我二人尘世外，共敲诗句作生涯。
访表弟梁应和留饮代谢二首·其一
作者：苏仲
朝代：明

门外溪流泛落花，水香风送客浮槎。主人意好诗情远，老子心欢酒量加。连日世情言不了，满天风月兴无涯。秋光更有传芳意，一炷炉香一煮茶。
访表弟梁应和留饮代谢二首·其二
作者：苏仲
朝代：明

阴阴乔木访仙家，正值南薰散晚霞。学语低飞梁上燕，嫩红初发槛中花。松根扫石棋声落，山客迎风酒味嘉。容我二人尘世外，共敲诗句作生涯。
试院中送边太守赴总制府赞理戎务
作者：苏仲
朝代：明

乾坤交义重，杯酒笑谈频。作郡年华妙，工诗格调新。江山才驻马，草木已回春。领檄辕门去，人誇策有神。
读红鹦鹉偶作
作者：苏仲
朝代：明

美质生应异，红衣独擅名。能言机便巧，学语性玄灵。定忆朱为喙，多疑血染翎。我惭非祢子，挥管赋难成。
读负版传
作者：苏仲
朝代：明

负版当年亦著名，操觚何者是留情。莫将只为贪婪计，欲唤人间醉者醒。
谒湘妃庙
作者：苏仲
朝代：明

焚香展敬湘妃庙，千古荒凉枕碧流。擎日古松皆错落，空山遗像自潇飕。苍梧道远心长苦，斑竹丛中湿未收。留得万年香火在，落花啼鸟自春秋。
谒范文正公祠
作者：苏仲
朝代：明

停骖道左谒公祠，读尽磨崖想旧时。终岁庙堂无驻足，百年功业竟西陲。事方诸葛人犹讶，世不商周我自知。千载汗青如日月，祇缘夷简半公私。
谢李黄门见招不赴
作者：苏仲
朝代：明

忽闻天上故人呼，颠倒衣裳遣子扶。争奈烟津缺舟楫，不胜云水涨江湖。春风胜赏花千朵，深院生香酒百壶。宾主贤豪如此会，野人无分笑区区。
谢顾郎中见访
作者：苏仲
朝代：明

老夫方把长镵柄，忽尔传来天使临。旌盖拥门光日月，虹霓紫气映山林。供茶愧乏嵩山老，念旧何如长者心。千古交情翻覆手，如君真觉海尤深。
象州写怀二首
作者：苏仲
朝代：明

一片荒山锁瘴烟，黄茅千里断还连。蛇蟠古洞潭生毒，蚓结春沙水似涎。鼓角喧天人送鬼，松灯照屋夜防蚿。自怜老子何为者，共对荒凉过老年。古城荒莽枕沧洲，地僻天高草木愁。老吏短衣迎马首，蛮郎赤脚拜沙头。逢春乱鸟啼无断，傍午岚烟湿未收。抚景独怜衰病久，不胜憔悴海天陬。
象州写怀二首·其一
作者：苏仲
朝代：明

一片荒山锁瘴烟，黄茅千里断还连。蛇蟠古洞潭生毒，蚓结春沙水似涎。鼓角喧天人送鬼，松灯照屋夜防蚿。自怜老子何为者，共对荒凉过老年。
象州写怀二首·其二
作者：苏仲
朝代：明

古城荒莽枕沧洲，地僻天高草木愁。老吏短衣迎马首，蛮郎赤脚拜沙头。逢春乱鸟啼无断，傍午岚烟湿未收。抚景独怜衰病久，不胜憔悴海天陬。
贞女吟
作者：苏仲
朝代：明

妾生阅数龄，有志古人风。侧闻窦氏女，死事厓壑中。明心照寒潭，烈气横苍空。淑慎遵姆训，贞懿安贫穷。奈何恶少年，一朝肆狂凶。淩我至毒手，惧我飞霜锋。顾我冰雪姿，岂汝墦壤同。顾我金石操，岂汝犬彘从。誓将此心曲，淩寒比高松。誓将白玉躯，不与尘埃封。坚志如重城，三军莫能攻。寄语犷徒党，徒尔心忡忡。汝为泉壤蚓，我为天上龙。今生有时尽，再世难相逢。
责子赋此自解
作者：苏仲
朝代：明

不为痴顽怒，那知气数穷。省躬虽老子，得性自天公。每见黎民变，难教圣子聪。顾非湖海地，安得有鱼龙。
贺刘克柔正郎严慈俱七十有五以人生七十古来稀为韵七首
作者：苏仲
朝代：明

椿灵彭翁气象，萱秀王母精神。正喜天开寿域，端为世外稀人。高享朱门富寿，荣封紫诰家声。贤郎举觞称庆，祷祝不老长生。绿醅泼尽千钟，灵药烧残数粒。直侪洞府诸真，遐算曷云六七。动地歌童欢呼，腾空仙俦贺集。苍松老柏参天，借问冰霜几十。神龟伴坐开筵，黄鹤飞临下土。偕老快活平生，康强独高千古。霞佩乌纱并寿，庞眉皓发齐谐。恁是出人地步，都从教子中来。世上双亲双老，人间佳妇佳儿。画堂春风豪迈，眼底断然真稀。
贺刘克柔正郎严慈俱七十有五以人生七十古来稀为韵七首·其一
作者：苏仲
朝代：明

椿灵彭翁气象，萱秀王母精神。正喜天开寿域，端为世外稀人。
贺刘克柔正郎严慈俱七十有五以人生七十古来稀为韵七首·其七
作者：苏仲
朝代：明

世上双亲双老，人间佳妇佳儿。画堂春风豪迈，眼底断然真稀。
贺刘克柔正郎严慈俱七十有五以人生七十古来稀为韵七首·其三
作者：苏仲
朝代：明

绿醅泼尽千钟，灵药烧残数粒。直侪洞府诸真，遐算曷云六七。
贺刘克柔正郎严慈俱七十有五以人生七十古来稀为韵七首·其二
作者：苏仲
朝代：明

高享朱门富寿，荣封紫诰家声。贤郎举觞称庆，祷祝不老长生。
贺刘克柔正郎严慈俱七十有五以人生七十古来稀为韵七首·其五
作者：苏仲
朝代：明

神龟伴坐开筵，黄鹤飞临下土。偕老快活平生，康强独高千古。
贺刘克柔正郎严慈俱七十有五以人生七十古来稀为韵七首·其六
作者：苏仲
朝代：明

霞佩乌纱并寿，庞眉皓发齐谐。恁是出人地步，都从教子中来。
贺刘克柔正郎严慈俱七十有五以人生七十古来稀为韵七首·其四
作者：苏仲
朝代：明

动地歌童欢呼，腾空仙俦贺集。苍松老柏参天，借问冰霜几十。
贺梅主家兄六十一寿歌
作者：苏仲
朝代：明

长头老子居南天，乘云驾鹤来翩翩。瑶池五母忽相遇，从驾郎官皆列仙。共说当年寿域开，祥风和气生南垓。蟠桃手捧各不语，称觞下拜苏家台。苏家老子拍掌笑，鹤形龟背真奇才。方瞳紫电走岩穴，丹田声震如鸣雷。项下双绦过两耳，长眉拂面连三台。天生气格自有别，高占地步青云开。虹霓紫气光绕户，琼浆玉液生香醅。主宾拜舞各就列，劝酬须尽三千杯。虬髯小弟羁西广，久困蛮中无妙赏。忽忆吾兄初度辰，远隔风烟劳梦想。象台举酒祝千龄，直与彭聃相下上。一瓣心香一拜天，暗祷皇天应如响。皇天假我数百年，阅尽羲经心可养。心可养保我子孙，绵绵福利永同天地相消长。
贺顾氏母七十有五
作者：苏仲
朝代：明

人到稀年万一中，稀年富贵更奇逢。楼台明月笙歌闹，罗绮春风笑语丛。玉斝祝辞香缥缈，蟒衣趋拜烛摇红。花间不管韶光去，岁岁南山对酒缸。
赈饥于临湘途中怆然有感
作者：苏仲
朝代：明

匹马行行路几千，许多人户断炊烟。凄凉旧宅成荒士，零落残生敢诉天。济世极知无妙策，救荒其奈缺官钱。欲将一本饥民籍，泣向君王上彩笺。
足病
作者：苏仲
朝代：明

湿热相钩引，灾延一股伤。扶墙犹勃率，拄杖学商羊。笔下无新句，瓶中已缺粮。客途谁念我，合眼梦家乡。
辛未一日试笔
作者：苏仲
朝代：明

烛影摇红拜圣君，两朝臣子受深恩。眼看几百年前事，身过五十六回春。门地雅看无改旧，桃符空换一番新。醉来感慨多时事，青草湖边看白云。
边太守张筵厚款诗以代谢
作者：苏仲
朝代：明

高堂三日起炉薰，华宴初开列缙绅。天使从容忘势分，主人情意解慇勤。茶烹古鼎团龙焙，酒饮云安曲米春。今夜为君还拚醉，明朝烟雨出江津。
过凤滩
作者：苏仲
朝代：明

怪石纵横剑戟开，喷天风浪响春雷。凤山高引云中去，滩水元从天上来。万壑生风闻虎啸，两崖斜日有猿哀。瘴烟毒雾夷人境，老子平生有分该。
过大荆驿次韵二首
作者：苏仲
朝代：明

荆驿台高望眼长，路当冲要接疆场。鸟声啁哳鸣幽径，树影交加上粉墙。远岫笼烟将暮色，片云拖雨送秋凉。借眠人老无清兴，不梦当年睡海棠。衡岳迢迢古路长，邮亭初辟自山场。楼前水曲如围带，面对山青作外墙。屋傍云烟长带湿，径连松竹每生凉。坐来不觉残更断，月照芭蕉映野棠。
过大荆驿次韵二首·其一
作者：苏仲
朝代：明

荆驿台高望眼长，路当冲要接疆场。鸟声啁哳鸣幽径，树影交加上粉墙。远岫笼烟将暮色，片云拖雨送秋凉。借眠人老无清兴，不梦当年睡海棠。
过大荆驿次韵二首·其二
作者：苏仲
朝代：明

衡岳迢迢古路长，邮亭初辟自山场。楼前水曲如围带，面对山青作外墙。屋傍云烟长带湿，径连松竹每生凉。坐来不觉残更断，月照芭蕉映野棠。
过夷中途次四首
作者：苏仲
朝代：明

渺渺舟航不计程，夷中山水未通名。千形万状争呈怪，吐雾兴云显厥灵。箫鼓绕船溪子笑，衣冠过峡野人惊。全凭信义为戈甲，不怕夷酋胆不倾。平生行止只由天，敢把头颅歏老年。云树两崖遮日月，关山千里冒风烟。蛮郎赤脚争来迓，麋鹿窥人不近前。莫道老夫非铁汉，寸心非铁不如坚。迢迢来路奈渠何，一棹风烟两鬓皤。百转溪通夷獠境，万重山隔犬羊窝。潭深滩急长蛟占，树古崖高怪鸟歌。跋涉不愁人笑我，聊因跋涉得诗多。眼底风光可纵观，舟人容我暂盘桓。云烟断锁千山外，天地重开一境宽。豺虎远潜惊鼓角，夷蛮相率拜衣冠。生平不接怀金客，明月清风载满船。
过夷中途次四首·其一
作者：苏仲
朝代：明

渺渺舟航不计程，夷中山水未通名。千形万状争呈怪，吐雾兴云显厥灵。箫鼓绕船溪子笑，衣冠过峡野人惊。全凭信义为戈甲，不怕夷酋胆不倾。
过夷中途次四首·其三
作者：苏仲
朝代：明

迢迢来路奈渠何，一棹风烟两鬓皤。百转溪通夷獠境，万重山隔犬羊窝。潭深滩急长蛟占，树古崖高怪鸟歌。跋涉不愁人笑我，聊因跋涉得诗多。
过夷中途次四首·其二
作者：苏仲
朝代：明

平生行止只由天，敢把头颅歏老年。云树两崖遮日月，关山千里冒风烟。蛮郎赤脚争来迓，麋鹿窥人不近前。莫道老夫非铁汉，寸心非铁不如坚。
过夷中途次四首·其四
作者：苏仲
朝代：明

眼底风光可纵观，舟人容我暂盘桓。云烟断锁千山外，天地重开一境宽。豺虎远潜惊鼓角，夷蛮相率拜衣冠。生平不接怀金客，明月清风载满船。
过杨子山留饮适遇黄司谏送诗索和因继韵偶成
作者：苏仲
朝代：明

遗经莫问我筌蹄，午梦惊回日已西。花下酒香愁易破，镜中人老事多迷。流风到我成痴汉，全德何人更木鸡。祇为宫卑容得懒，曲肱真可枕头栖。
过湘水吊三闾大夫
作者：苏仲
朝代：明

断冢苍烟蔽，荒祠碧草旋。汨罗千古吊，空负贾生篇。
过狮滩
作者：苏仲
朝代：明

险恶狮滩旧有名，舟人到此亦先惊。巉岩乱石剑戟立，奔激急湍雷鼓鸣。云洞幽深蛇鼠怪，岩崖险峻虎狼争。游人到此高翘首，莫听号猿有泪零。
送亚卿黄先生归湖湘
作者：苏仲
朝代：明

四纪功名史笔香，老年犹记石田荒。江山万里辞明主，行李半挑归故乡。溪上正逢鲈脍美，篱旁迎笑菊花黄。知君不是陶弘景，也爱松风一枕凉。
送何伯洪还乡
作者：苏仲
朝代：明

笑谈杯酒旧交中，转眼乌纱冠世雄。万里计程花下月，著鞭归去马如龙。
送冯有孚正郎改侍御按湖南
作者：苏仲
朝代：明

河桥柳色染春云，按节湖南此送君。岸昔江蓠烟漠漠，野花汀草雨纷纷。屠牛已试庖丁手，斲鼻还看大匠斤。他日归朝献天子，画图先遣画饥民。
送刘同年奉使浙西造坟
作者：苏仲
朝代：明

玉阙颁新命，金符重旧臣。壮心持使节，枯骨感皇仁。草树连云远，旌幢映日新。祖筵歌赠别，分手几同寅。
送卢伯居佥宪之任广西
作者：苏仲
朝代：明

别酒一杯浇磊块，新诗几句写风流。青春剑倚苍梧晚，白日霜飞桂水秋。狐兔深山无遁迹，儿童随地有歌讴。我知使节经行地，人在无私镜里游。
送同年何宗泽行人还乡
作者：苏仲
朝代：明

勤劬灯火君同我，济会风云我共君。天上看花连日醉，人间偷眼赐衣新。青山济济荣归路，白发垂垂笑倚门。祝寿声中人起舞，鼓挝催唤酒杯频。
送同年杨景奇奉使浙江
作者：苏仲
朝代：明

使星飞出动皇州，玉笋班中拜冕旒。黄纸早传明主意，青山深慰老臣忧。腰间剑气腾霄汉，雪里梅花映骅骝。王事百年今小试，行人千载指眠牛。
送吴明府之成都别驾
作者：苏仲
朝代：明

濯濯长江万里清，淄尘难染素衣轻。孤琴月底辞单父，匹马花间又锦城。佐政龚黄还老练，献筹尧舜是峥嵘。乾坤内事多如许，暂向郫筒酒细倾。
送庞节推升任和柳中丞韵二首
作者：苏仲
朝代：明

气吞云梦自优优，骥足三年滞一州。失水暂罹蝼蚁困，抟风终起大鹏游。酒杯不向离筵减，湖海深悬赤子忧。明日滩头君去也，一声孤鹤海天秋。两朝声价独君优，岂意南来共此州。杯酒笑谈浑未了，江湖踪迹又分游。德安人慰云霓望，岳郡谁分士女忧。去住匪轻君自爱，季文皮里有春秋。
送庞节推升任和柳中丞韵二首·其一
作者：苏仲
朝代：明

气吞云梦自优优，骥足三年滞一州。失水暂罹蝼蚁困，抟风终起大鹏游。酒杯不向离筵减，湖海深悬赤子忧。明日滩头君去也，一声孤鹤海天秋。
送庞节推升任和柳中丞韵二首·其二
作者：苏仲
朝代：明

两朝声价独君优，岂意南来共此州。杯酒笑谈浑未了，江湖踪迹又分游。德安人慰云霓望，岳郡谁分士女忧。去住匪轻君自爱，季文皮里有春秋。
送张公子省亲之南都
作者：苏仲
朝代：明

昂昂匹马张公子，路入东风紫翠岑。椿府久悬南海梦，萱花应慰倚门心。两朝太仆声光远，千载传家世系深。戏彩到时还浪兴，秣陵风景纵君吟。
送张西溪先生之任南都
作者：苏仲
朝代：明

元老归来鬓已星，天恩初下众心倾。南都地重风霜冷，柏府台高日月明。淮树两行连彩鹢，吴山千点拂游旌。曲江已启开元治，岭海他年共著名。
送户部尚书张西溪先生辞官还乡用西溪见寄韵
作者：苏仲
朝代：明

堂堂声价重人间，得遂辞荣出御班。归路烟云千里外，□窝风月两山环。春光绿墅供吟兴，晚节黄花伴笑颜。清献高风千古在，岭南今日□公还。
送毅夫还乡
作者：苏仲
朝代：明

雪消云捲暖融融，曙色都门欲晓钟。绿酒半醮杨柳月，紫骝嘶断杏花风。春山富贵供诗兴，上国风流入梦中。回首乡园休眷恋，男儿湖海是豪雄。
送王宗嗣荣归
作者：苏仲
朝代：明

绿鬓乌纱映，青骢皂盖鲜。故园归兴好，松竹对闲眠。
送董司训之任
作者：苏仲
朝代：明

红杏香风远，青毡岁月新。泮池鸣讲鼓，多士细论文。
送锦衣吴瑞卿还乡
作者：苏仲
朝代：明

江门游走是何年，分得罗浮几洞天。清世又开观国眼，春风摇曳上京船。锦衣初试红尘骑，钓艇还寻碧水烟。庾岭秋风南海月，菊花迎笑短篱边。
送陈掌教之闽中
作者：苏仲
朝代：明

杨震香名重，边生午夜闲。铎鸣风教响，应起觐天颜。
送黎汝常掌教之任
作者：苏仲
朝代：明

海蚌胎光动彩蟾，休嫌官冷卧穷檐。长吟管甚年华过，午梦不惊春昼甜。座上光风花满眼，阶前细雨草侵帘。舞雩气象今何似，桃李成蹊雨露沾。
途中书所见
作者：苏仲
朝代：明

匹马轻鞭渡浅沙，乱鸣春鸟杂群鸦。鸱鸢喙下争残鼠，荆棘丛中啄腐蜗。向日小桃花放眼，笼烟荒草欲抽芽。无端老兴随春去，笑杀春风长野花。
途中值雨
作者：苏仲
朝代：明

骤雨青山滑，危桥野水横。途穷何处宿，孤艇问渔灯。
通仓灾后遇雨不辍
作者：苏仲
朝代：明

三日不出门，连绵雨伊阻。起望东南隅，黑云障天宇。沟水波潾潾，平地作洲渚。长空迷远峰，高邱没岛屿。石涧奔流泉，漎淙响砧杵。午夜颓土墙，折屋非一所。惊骇扰里闾，缤纷走商旅。农事半不收，浥烂菽与黍。贫家屡辍食，富者无多贮。但闻老幼啼，壮夫亦惨沮。嗟我与国计，所忧在仓庾。收纳正及时，连阴费区处。前日天降灾，烬馀未迟举。官卒挂网罗，是非望照炬。赫然天使来，大事欲就绪。督官拾钱粮，举事辄遇雨。我心不遑宁，焦劳其奈汝。人事有可推，天意每如许。谁能会天意，或者天不语。
道中忆钟美彰因寄以诗
作者：苏仲
朝代：明

流落相随二十秋，宦途分散各悠悠。君持教铎鸣兴国，我忝催科老岳州。诗酒逢春怀往事，梦魂清夜感同游。诸郎已振抟风翼，南海扁舟共我不。
都下次门人赵元默见寄韵
作者：苏仲
朝代：明

遗经糟粕浪相闻，忆醉山在几度春。料得往年风味好，夕阳江口脍红鳞。
醉中有感
作者：苏仲
朝代：明

宇宙纷纷势利间，相逢冠盖尽朱颜。老夫自爱茅檐下，洗眼东风看雪山。
金山寺
作者：苏仲
朝代：明

片石生鳌背，孤汀碍水流。亭台先见月，风雨早惊秋。敲板江鼋出，闻钟海鹤收。停桡添逸兴，真是称心游。
钓月为梁秀夫题十首
作者：苏仲
朝代：明

渭水流风远，严滩志节高。沧洲明月底，老兴弄渔舠。坐石非因钓，披裘各自心。清秋乘皓魄，得意在高深。一水横江练，千山彻夜辉。垂纶时自遣，应是旧鸱夷。万峰环一岛，孤月照芳洲。兴为江湖远，珊瑚拂钓钩。娟娟初月上，皎皎水中央。几处桡歌起，知公舞袖长。从古蓑笠翁，云水自怡悦。不是先生来，江皋虚夜月。兔影涵波光，浪平无钓饵。自学詹何翁，高蹈平生志。泮浦月色高，渔船相趁发。沧浪歌者谁，向此云中没。借问取鱼人，用巧如用拙。岂识个中心，一竿蟾光活。一钓连六鳌，千秋无一遇。何如溪上游，钓取天边趣。
钓月为梁秀夫题十首·其一
作者：苏仲
朝代：明

渭水流风远，严滩志节高。沧洲明月底，老兴弄渔舠。
钓月为梁秀夫题十首·其七
作者：苏仲
朝代：明

兔影涵波光，浪平无钓饵。自学詹何翁，高蹈平生志。
钓月为梁秀夫题十首·其三
作者：苏仲
朝代：明

一水横江练，千山彻夜辉。垂纶时自遣，应是旧鸱夷。
钓月为梁秀夫题十首·其九
作者：苏仲
朝代：明

借问取鱼人，用巧如用拙。岂识个中心，一竿蟾光活。
钓月为梁秀夫题十首·其二
作者：苏仲
朝代：明

坐石非因钓，披裘各自心。清秋乘皓魄，得意在高深。
钓月为梁秀夫题十首·其五
作者：苏仲
朝代：明

娟娟初月上，皎皎水中央。几处桡歌起，知公舞袖长。
钓月为梁秀夫题十首·其八
作者：苏仲
朝代：明

泮浦月色高，渔船相趁发。沧浪歌者谁，向此云中没。
钓月为梁秀夫题十首·其六
作者：苏仲
朝代：明

从古蓑笠翁，云水自怡悦。不是先生来，江皋虚夜月。
钓月为梁秀夫题十首·其十
作者：苏仲
朝代：明

一钓连六鳌，千秋无一遇。何如溪上游，钓取天边趣。
钓月为梁秀夫题十首·其四
作者：苏仲
朝代：明

万峰环一岛，孤月照芳洲。兴为江湖远，珊瑚拂钓钩。
铁线牡丹
作者：苏仲
朝代：明

元非花异品，何处得名扬。附势随枝曲，贪高引蔓长。敢当倾国色，徒窈媚人妆。惹得痴蜂蝶，纷纷过粉墙。
锁试院中奉和曹公韵
作者：苏仲
朝代：明

大会衣冠入选闱，夹山烟霭送寒霏。人间士类如云集，天上文星逼斗辉。世有真龙能识别，谁衔燕石敢为非。诸公藻鉴真如许，夺得佳人锦绣机。
镇抚司和题韵
作者：苏仲
朝代：明

沈沈永夜一灯寒，归雁声嘹鼓角残。岁月尽随愁里过，风花都付梦中看。宁甘世上方头号，敢叹人前曲背难。不是圣恩天广大，孤臣万里敢求安。
闲中偶成
作者：苏仲
朝代：明

掩耳人间道屈伸，眼前游赏满腔春。筋骸及老凭藜杖，口腹甘贫乐菜根。行处有花须纵酒，静时无地不看云。逍遥便是仙家诀，问我丹方此最真。
闲庵
作者：苏仲
朝代：明

人间年事顿消除，风月山中爱此庐。花下每留邀客酒，窗前空有课儿书。门封碧藓韶光度，帘捲幽阶竹影疏。此外莫言无点事，寻僧时遣小行车。
闺词
作者：苏仲
朝代：明

妾本名家女，生长不出门。严慈有训诫，讽诵常书绅。坤道本巽顺，女德在守身。习成礼义性，自觉芝兰薰。年当十四五，偶值数厄屯。有斧柯不伐，有媒不成亲。自甘不偶分，宁为摽梅嗔。深闺弄针线，绣出鸳鸯裙。开奁对妆镜，髻抹巫山云。悠悠过白日，堂堂背青春。馀龄四十外，黄气眉头新。蛛丝知有喜，鳷鹊能通神。结缡遂夙愿，一朝嫁良人。相看各妩媚，和气成氤氲。鹤鸣而子和，恩义鱼水敦。纫兰已成佩，制锦将为纹。岂知人心异，背面楚与秦。旧人渐失爱，新者转殷勤。冬裘切肌骨，秋扇生埃尘。我不为参商，胡为各升沈。我不为草木，胡为异兰芬。我但知有天，胡天不我闻。耳目各有别，视听良非真。谓深非瀚海，谓高非昆崙。钟鼎无铢两，一羽成千钧。蛙鸣等鼓吹，蝉噪愈箫笙。纸窗粉难白，茜裙染不殷。辨冰不作水，未必知寒温。语雾良非烟，气类实有分。差之忽毫釐，缪以千里云。愿夫回此心，更期推至仁。妾心本无薄，妾貌光燐燐。眉宇自神彩，岂效西施颦。嗟哉甘落寞，异室隔朝昏。残灯对长夜，寒瓢守孤贫。病驱不举首，孤鹤长惊魂。长门有遗恨，空托相如文。班姬寄心迹，作赋聊自陈。妾身芥可比，妾命毛可伦。敢望黄金室，为我烹羔豚。敢冀白玉堂，为我开芳尊。时兮不我住，日月如飞轮。我命终不良，我生胡不辰。但祈垂旧念，无俾竟沈沦。得如狗马愿，伏枥羁残生。
闻举黜陟之典自谓幽辱无疑不意圣恩广大留佐辰府过望之外喜而有作
作者：苏仲
朝代：明

久矣痴顽混世贤，五年官守愧皇天。极知瓦砾难酬世，敢谓驽骀可著鞭。孤立每凭公道出，菲才仍得圣恩怜。明朝笑抱春风去，冲破湖湘万里烟。
闻从弟时际讣音
作者：苏仲
朝代：明

甲科领荐吾先老，兄弟同袍汝独贤。闻讣远来情悄悄，开缄无那泪涟涟。扶携每有家乡梦，光显曾期日月边。独立天涯谁是伴，雁声惊起五更眠。
闻吴生景勤讣
作者：苏仲
朝代：明

老眼门墙尽日看，衣冠如子亦须难。那知天地昂藏样，若个蜉蝣早暮间。夜雨几年灯火债，西风遗迹纸窗残。彭殇自古从天定，说与涟洳白首乾。
闻梁景达讣音哭之以诗
作者：苏仲
朝代：明

少年同事业，中岁各相悬。为国心偏远，营家子独先。一天分楚粤，千里断风烟。老病他乡恨，因君泪雨涟。
闻谭一元讣音
作者：苏仲
朝代：明

夺魁元是出群材，同领乡书上国回。冀北久无收骏足，粤南谁更觅珠胎。苍天何意裁修短，白日无心任往来。絮酒他年怜故旧，青山归去奠三杯。
闻陈公晦讣音
作者：苏仲
朝代：明

芹宫长傍柳塘阴，诗酒相逢话古心。收拾豪华千载去，柳塘风月更谁深。
陈公晦张信夫来顾失迓诗以谢之
作者：苏仲
朝代：明

草屋柴门夜不扃，青山终日望高軿。先声信有程夫子，后世真无董五经。浊酒不陪花下饮，孤桡空向浪中鸣。相逢世事长如此，回首东风恨未平。
陈掌教留饮代简奉谢
作者：苏仲
朝代：明

青州从事久不遇，岭表边炉岂偶开。邹鲁有声谁善继，雷陈交义我非才。篝灯夜雨斯文席，锦绣春风送客杯。老兴正浓禁不住，五更魂梦又飞来。
陋亭
作者：苏仲
朝代：明

剪草除荒著一窝，两行苍翠护云萝。虽无画栋雕梁巧，犹胜巢居穴处多。敢与尧阶争气味，偶于颜巷得同科。消閒老子时来坐，一笑江山鬓已皤。
院中赏中秋遇雨复步前韵
作者：苏仲
朝代：明

四面□山瘦锁闱，片云拖雨乱交霏。深杯敢负今秋兴，皓魄何辜此夕辉。痴拙我知□我老，狂醉狂是更谁非。眼中磊落文章士，笑杀人间斗巧机。
雨粟卷为邱懋之大尹题
作者：苏仲
朝代：明

燕谷阳回日，春祈大有年。纷纷如雨坠，粒粒似珠圆。庆满三农望，风留百姓传。上天元有意，用表长官贤。
顾主事请赴元夜阻于足病诗以代谢
作者：苏仲
朝代：明

箫鼓喧腾几处同，楼台开宴赏春风。云翻锦袖歌童舞，彩剪花枝蜡炬红。折柬有心劳远使，杖藜无力可扶翁。人间胜会何辜却，不入群贤笑语中。
题春城别意卷送梁献甫还乡
作者：苏仲
朝代：明

出门回盻意弥迟，伯氏承欢只片时。一面风光随马去，曲江春色浴凫知。莺和别调如相问，燕送新声似有期。临去鹏程应万里，早传春信慰人思。
题毗陵徐氏思齐
作者：苏仲
朝代：明

木风千古意，藜藿百年心。古道人行少，遗芳子独任。几筵今孝节，羊枣昔曾参。写就名齐意，挥毫泪满襟。
题萧以忠主事心怀两愧卷
作者：苏仲
朝代：明

世短官迟事事忙，君亲无地著情长。鸡豚报答心当缺，犬马驱驰鬓已苍。欲补衮衣徒梦寐，每看花木独悲伤。知君却抱无穷恨，一目江山两泪行。
题贞筠晚翠卷
作者：苏仲
朝代：明

几度西风昼掩门，独持清节守空贫。漫怜薄分痴儿小，敢负残生阿舅恩。谁把贞筠看晚景，自经凝雪见孤根。淩寒卓战风流表，不入人间众卉群。
题陈上舍尊翁哀挽卷
作者：苏仲
朝代：明

青冈馆下陈仙翁，庞眉皓发颜如童。收拾元气归胸中，磊落不与凡庸同。孝心一点神明通，耕田教子生门风。输财助国非求功，九重恩典旌孤忠。衣冠光焰腾苍空，危言正论惊盲聋。两词不辨摅丹衷，寸心浩荡如坤容。不与尘世争雌雄，善人未足名吾公。乾之初九称潜龙，归之令誉非加隆。有子有子真不庸，历历万古皆弥缝。笔端灿灿挥神工，抟风九万摩穹窿。思翁手泽心无穷，劬劳罔报恩之洪。吁天叩地将何从，魂漠漠兮山之东，水之浒兮山之峰。已乘灏气归鸿濛，有时或往蓬莱宫，将出游兮采芙蓉。千思百忆何当逢，华表归来昭神通。
食河豚歌
作者：苏仲
朝代：明

河豚藏毒人皆识，尘世几人争嗜食。老夫不肖问何为，浪说珍奇惟罕得。熊掌猩唇拜下风，五侯之鲭不敢敌。杯浮琥珀荐新尝，姜桂芳香终难觅。岂须毕卓持蟹螯，何但羲之啖鹗炙。江湖风味足相誇，脆滑甘滋更无易。以斯误世昏不知，徒把死生为戏剧。举家食者或数人，中毒而殂相枕藉。祸人岂必勾吻精，毒物不灭鸩之殈。胡为斯人万物灵，贪嚼忘生不惊惕。我闻此言动长吁，尤物移人人易溺。花隐暗香蝶易媒，钓留芳饵鱼易吃。怒人不在凶与逆，杀人不在戈与戟。冷笑嘻嘻生百隙，不知巧言及令色，陷尽世人千万亿。从今爱食河豚人，闻我此言堪自惜。
仙钓台
作者：苏伯厚
朝代：明
体裁：七言绝句

仙子何年把钓竿，古台依旧势巑岏。严陵老去能游此，不住桐江七里滩。
仙馆岩
作者：苏伯厚
朝代：明
体裁：七言绝句

峭石丹青画不如，满山琪树学堂虚。人间比岁多荒歉，好借琅函辟谷书。
偕诸公斋宿听琴作
作者：苏伯厚
朝代：明
体裁：古风

玉署宿斋居，盍簪谐素约。坐中有鸣琴，宫商时间作。波澄楚江秋，露下九皋鹤。流泉响幽涧，灵籁起寥廓。维时雨初霁，微月映疏箔。炉熏轻烟袅，烛花红烬落。春风送馀寒，夜久觉衣薄。清谈杂今古，亦足资一噱。相对竟忘眠，更取茶瓯瀹。鸡鸣整朝冠，晨钟动高阁。
幔亭峰
作者：苏伯厚
朝代：明
体裁：七言绝句

隐隐虹桥隔彩霞，空馀猿鹤怨年华。回看沧海须臾事，试问曾孙有几家。
畦乐诗
作者：苏伯厚
朝代：明
体裁：古风

青山绕我屋，垂柳荫我门。来往绝尘鞅，世事邈不闻。惟有衣褐徒，邻曲相与言。孰云生计拙，亦有数亩园。清晨荷锄去，除彼蔓草根。但使无饥馑，岂惜筋力烦。濯足清涧滨，矫首观飞云。床头有浊酒，欣然自开尊。
东斋夕书
作者：苏伯衡
朝代：明
体裁：古风

幽居得自怡，野性方惬素。高枕一酣眠，长廊独闲步。白日谁云长，青山忽巳暮。皓月照前阶，凉风满高树。偶随孤鹤行，时见疏萤度。即此有馀欢，何况山中去。
中丞刘先生斋阁前山茶一枝并蒂因效柏梁体呈
作者：苏伯衡
朝代：明
体裁：古风

朔风剪水雨雪雱，万木萧条冻且僵。青藜丈人铃阁傍，山茶作花红锦香。中有一枝并蒂芳，符彩烂若双鸳鸯。嫣然占尽三春光，皇英来自云中央。赤旗翠节雨作行，阿母笑执瑶池觞。仙童双双吹凤凰，綵女齐绾珊瑚珰。丽色照耀青霞裳，芳气氤氲满中堂。大君尺剑定八荒，牛归桃林马华阳。百度既贞四维张，礼乐谁云谦未遑。制作直欲追虞唐，丈人今之杜与房。主臣合德真明良，朝夕左右扶维纲。馀子议论安敢当，一朝嘉惠锡后皇。乃是人文发祯祥，玉局仙子喜欲狂。更祝人文寿而康，黼黻鸿猷焕天章，山茶之瑞垂无疆。
义门诗
作者：苏伯衡
朝代：明
体裁：四言诗

圣神在御，迪下以德。风教攸系，亟用褒锡。倬彼郑门，有命蠲复。蠲复之加，式化国俗。国俗是化，匪私于郑。命书下贲，宁独此芹。凡百士庶，聿来仪刑。况也曾玄，不敬而承。承之伊何，祖训是式。享祉绵绵，百世无数。
云林辞并序
作者：苏伯衡
朝代：明
体裁：古风

眷吾父母之邦兮，乃赵宋之故都。既美丽又富盛兮，实东南之奥区。众人胥此焉止息兮，吾独曷为而去诸。此富贵者所娱情兮，虽信美不可以居。矧吾舍之湫隘兮，直阛阓而临通衢。车尘滃若溽雾兮，纷冉冉将浼予。苟徘徊而不去兮，几何不为逐臭之夫。瞻彼乐郊震泽之墟。俯苕霅之涟漪兮，仰毗弁之郁纡。前谽谺之绝壑兮，后苍莽之平兼。阡陌从横以棋寘兮，聚落交错若画图。审面势兮搆吾庐。梁桂檀兮柱杉槠。不雕不琢兮，不丹青以涂。攀薛荔以帡幪兮，苔藓绣乎阶除。列陵阜以为垣兮，因涧谷而成渠。长松钜竹兮森扶疏。烟条雾叶兮蔚蔽亏。夭矫缭纠兮，若苍龙之垂胡。棽丽披离兮，若翠幄之流苏。积雨之后，日出之初。山气泽气，孰吹孰嘘。排我檐楹，羃我绮疏。栖我几席，袭我琴书。始肤寸其来会兮，旋波涛之卷舒。乍奔腾以翕霍兮，倏充塞而模糊。何变化之奄忽兮，茫洋莫辨乎四隅。幻万象以一色兮，覆六合而有馀。中长风之迅烈兮，遂消液于须臾。砉扫灭而无踪兮，杳不知其所如。但见山青青而林苍苍兮，掩映湛湛乎之太虚。吾危坐而睇眄兮，增感慨以长吁。曰宝莫宝兮，贝玉金珠。贵莫贵兮，爵位名誉。等浮云之不可把玩兮，喟叹先圣其岂我诬。胡彼昏之不觉兮，争贸贸以奔趍。况人寿之百岁兮，犹过陈之白驹。纵得之亦何补兮，徒自默而自劬。吾于世兮复何需。屑逐队兮竞驰驱。聊敛退而从吾所好兮，放浪肆恣于水澨山砠。幸麋鹿之我狎兮，喜鸥鸟之不我虞。春草丛茂春华敷。岩红涧绿张氍毹。幽泉发窦疾以徐。髣髴会朝锵珩琚。娱耳悦目乐不可言兮，世间埃壒何濡濡。时招玄真子，脍却赤鲤鱼。相就东老旧酒垆。既醉涉江弄芙蕖。歌曰：泽有荷，渚有蒲。荷为衣，蒲为�。衣且食兮保我躯。滞志释兮烦虑祛。逍遥委蛇兮，又何必访偓佺于蓬壶。
云林辞并序
作者：苏伯衡
朝代：明

眷吾父母之邦兮，乃赵宋之故都。既美丽又富盛兮，实东南之奥区。众人胥此焉止息兮，吾独曷为而去诸。此富贵者所娱情兮，虽信美不可以居。矧吾舍之湫隘兮，直阛阓而临通衢。车尘滃若溽雾兮，纷冉冉将浼予。苟徘徊而不去兮，几何不为逐臭之夫。瞻彼乐郊震泽之墟。俯苕霅之涟漪兮，仰毗弁之郁纡。前谽谺之绝壑兮，后苍莽之平兼。阡陌从横以棋寘兮，聚落交错若画图。审面势兮搆吾庐。梁桂檀兮柱杉槠。不雕不琢兮，不丹青以涂。攀薛荔以帡幪兮，苔藓绣乎阶除。列陵阜以为垣兮，因涧谷而成渠。长松钜竹兮森扶疏。烟条雾叶兮蔚蔽亏。夭矫缭纠兮，若苍龙之垂胡。棽丽披离兮，若翠幄之流苏。积雨之后，日出之？。山气泽气，孰吹孰嘘。排我檐楹，羃我绮疏。栖我几席，袭我琴书。始肤寸其来会兮，旋波涛之卷舒。乍奔腾以翕霍兮，倏充塞而模糊。何变化之奄忽兮，茫洋莫辨乎四隅。幻万象以一色兮，覆六合而有馀。中长风之迅烈兮，遂消液于须臾。砉扫灭而无踪兮，杳不知其所如。但见山青青而林苍苍兮，掩映湛湛乎之太虚。吾危坐而睇眄兮，增感慨以长吁。曰宝莫宝兮，贝玉金珠。贵莫贵兮，爵位名誉。等浮云之不可把玩兮，喟叹先圣其岂我诬。胡彼昏之不觉兮，争贸贸以奔趍。况人寿之百岁兮，犹过陈之白驹。纵得之亦何？兮，徒自默而自劬。吾于世兮复何需。屑逐队兮竞驰驱。聊敛退而从吾所好兮，放浪肆恣于水澨山砠。幸麋鹿之我狎兮，喜鸥鸟之不我虞。春草丛茂春华敷。岩红涧绿张氍毹。幽泉发窦疾以徐。髣髴会朝锵珩琚。娱耳悦目乐不可言兮，世间埃壒何濡濡。时招玄真子，脍却赤鲤鱼。相就东老旧酒垆。既醉涉江弄芙蕖。歌曰：泽有荷，渚有蒲。荷为衣，蒲为？。衣且食兮保我躯。滞志释兮烦虑祛。逍遥委蛇兮，又何必访偓佺于蓬壶。
即日
作者：苏伯衡
朝代：明
体裁：七言绝句

午门同出独归迟，立断铜壶漏下时。添得绿荷千万柄，雨声强半在西池。
史馆杂书
作者：苏伯衡
朝代：明
体裁：七言律诗

蔓草寒烟汉苑秋，书藏金匮更谁收。礼亡乐缺无穷恨，地老天荒有限愁。笔削自从尼父后，文章无过马迁优。坐销官烛如何补，丝络翻惭进庶羞。
史馆杂书
作者：苏伯衡
朝代：明

蔓草寒烟汉苑秋，书藏金匮更谁收。礼亡乐缺无穷恨，地老天荒有限愁。笔削自从尼父后，文章无过马迁优。坐销官烛如何？，丝络翻惭进庶羞。
周伯宁春晴江岫图为吕仲善题
作者：苏伯衡
朝代：明
体裁：古风

尚书襟怀绝萧洒，挥毫往往凌董马。平生一笔颇自珍，数尺新图为君写。齐山遥接吴山青，碧波万顷孤帆征。东风绿遍汀洲草，总是岐亭离别情。一向江南一江北，离情浩荡嗟何极。正如江上之碧波，纵有并刀那剪得。当时巳足令心愁，如今况复隔罗浮。掩图却上高台望，但见远海连天流。莫归朝出谁与似，蜃雾蛮烟结悽楚。木棉花落鹦鹉飞，苦竹丛深鹧鸪语。
寄吴文明宪副
作者：苏伯衡
朝代：明
体裁：五言律诗

巳过风雨节，不得故人书。目断千山外，神交五夜初。绣衣天下士，白鹭使君车。风采能廉懦，知君独起予。
寻被留校雠元史
作者：苏伯衡
朝代：明
体裁：七言绝句

圣主诏修前代史，史官鳞萃总名流。胸中不识杨雄字，曰向兰台学校雠。
庚戌七月九日晡时钦奉御笔宣唤赋此
作者：苏伯衡
朝代：明
体裁：七言绝句

玄霜湿露动龙香，水殿书题爱晚凉。虮虱小臣惟感愧，姓名衣披五云章。
方壶云山烂熳图同胡士恭博士题
作者：苏伯衡
朝代：明
体裁：古风

我家海岳之画图，乃是小米手所摹。丹崖翠壁走云气，北连恒碣南衡庐。长风中来吹不断，疑有鬼物阴卷舒。石林倏开复冥漠，雷雨欲至愁鼪鼯。分张尚觉天地窄，惨澹直与造化俱。斯人一去三百载，流传笔力到方壶。旧闻仙岩二十四，云窗雾牖仙者都。锦溪朝朝玉气合，琼林夜夜丹光嘘。方壶挥毫托真趣，生纸染出才尺馀。天高不见青鸟下，树老仍有玄猿呼。上清羽士欣入手，珍重不减千明珠。展观使我长太息，如此云山何处无。武陵桃花春正开，淮南桂树秋不枯。强颜笑傲金马署，嗟我岂是东方徒。乞归何幸优诏许，远游便以云为车。苍梧既酬虞帝墓，会稽更探神禹书。左攀东海若木枝，右折西华青芙蕖。寻真径度弱水去，飞行安用邛杖扶。岂无清冷可洗耳，亦有沆瀣堪充虚。我自持杯酌阿母，谁能搔痒招麻姑。鬓发不受皓雪变，日月任使跳丸如。玄圃罗浮若解后，拟出海岳相欢娱。
明日入见于奉天门有国史编摩之命口号
作者：苏伯衡
朝代：明
体裁：七言绝句

圣代何曾有弃材，选抡犹自及蒿莱。玉阶俯伏聆天语，金匮抽书亦许陪。
明日诣相府控辞�怀
作者：苏伯衡
朝代：明
体裁：七言绝句

玉署高寒切玉清，不材岂不恋恩荣。只缘多病兼无似，自合山林送此生。
朱泽民画
作者：苏伯衡
朝代：明
体裁：五言律诗

朝朝谋隐地，忽见好山川。雄丽皆衡巏，幽深有涧瀍。羊眠松下石，虹挂屋头泉。便欲抽簪去，依崖结数椽。
流觞图同龙子高作
作者：苏伯衡
朝代：明
体裁：古风

薄言宦京国，倏尔三四龄。愧非轩冕姿，寔切丘壑情。及兹揽图画，振策欲遐征。禊馆既宏敞，崇山复峥嵘。丹崖散春绮，碧树含秋清。芳辰良宴会，群贤俱合并。列坐藉缘褥，举觞泛清冷。抚景趣已领，染翰诗遽成。穷彼一日欢，垂此千载名。谁能继芳躅，睇望增屏营。
玄潭古剑歌
作者：苏伯衡
朝代：明
体裁：古风

扁舟昔向玄潭过，闻有古剑留岩阿。欲一观之踌躇复不敢，只恐开匣踊跃入沧波。此时解后都城里，玉质珠辉那得比。玄灵外护朱草茎，赤日中涌鉴湖水。想当旌阳初铸成，橐籥元气驱六丁。星象失光彩，白藏储精灵。不然长镵尺又半，如何照室影凌乱。神光兔脱飞雪霜，宝气龙腾贯霄汉。自从斩蛟江水中，浊世馀子谁能庸。长伴空山栖遁者，但见白昼风云从。迩来阅岁未五十，两度江湖寄踪迹。宝台夜月听吹笙，金界晴空逐飞锡。昔至燕京，时用太平。今留石城，兵祲廓清。乃知神物等镇圭，冥漠自有神提携。由来治忽系出处，非是漂泊东复西。圣明御九有，妖孽俱授首。既不假道上断大蛇，又不用军中撞玉斗。明朝且赋归去来，彭蠡扁舟落吾手。申之以歌曰：我知尔兮为赤虬。上帝有命兮下土留。为民捍患兮万岁千秋。彭蠡之奥兮蜿蜒所鸠。尔之归兮径中流。慎勿奋飞兮从尔俦。使我思尔兮离忧。舞蛟鳄兮与鳝鳅。
绝句
作者：苏伯衡
朝代：明

幽花阵阵随风减，芳草萋萋逐雨添。闷倚琐䆫听紫燕，不知粉蝶过朱帘。
绝句
作者：苏伯衡
朝代：明
体裁：七言绝句

幽花阵阵随风减，芳草萋萋逐雨添。闷倚琐窗听紫燕，不知粉蝶过朱帘。
绝句
作者：苏伯衡
朝代：明
体裁：五言绝句

落叶满衡门，萧萧风雨夕。一灯溪上明，何处独归客。
赠徐季子
作者：苏伯衡
朝代：明
体裁：古风

百金不惜市栀鞭，两耳不解听朱弦。人情如此亦何以，我每见之独慨然。夫君怀宝起浙右，掉鞅观光来日边。夙学人言破万卷，新制我喜窥几编。金茎玉露足秋爽，林花涧草争春妍。纷纷牛毛岂不多，振振麟角尔固专。摛藻词垣翻舍置，采芹乡泮仍留连。所好者竽鼓者瑟，犹枘以方凿以圆。陈平丰姿若冠玉，郦生辩口如河悬。礼意殷勤日三接，华贯扬历岁九迁。由来利钝系遭遇，未必愚智殊天渊。乐育菁莪亦巳重，况乃桑梓敢不虔。去国不赋北门什，还家径上东吴船。大材小试吾窃叹，冷官不厌子乃贤。謇予阅世倏四十，守官太学垂五年。包羞待问成倚席，毕景兀坐寒无毡。勋业空期蚁附骥，俛仰却笑夔蛉蚿。彼哉浮荣勿复道，归欤乐事言难宣。会稽云门最幽绝，鉴湖剡水交漪涟。玄猿啸呼山近屋，白鸟明灭江吞天。云间往往得灵药，月下时时闻采莲。多暇应为曲水会，乘闲便作东山眠。村翁溪友总爱客，蕨芽莼菜不计钱。酒酣更斫银丝鲙，章就还洒蝉翼笺。并游只许铁冠子，同载应怀玉局仙。愿言留榻以相待，一曲拟乞君王前。
赠王彦和检校还北平四首
作者：苏伯衡
朝代：明

拜表趍丹阙，承恩宴紫宸。羽仪江左彦，簪绂幕中宾。玉液金杯出，璚筵锦瑟陈。辕门思赞佐，回辔敢逡巡。提封开画省，地势控全燕。雪重阴山近，星低瀚海连。藩屏归付托，画诺仗材贤。扪虱家声旧，应须有奏篇。避地依先陇，闲居隔短墙。紫荆花下醉，白纻水边凉。午夜看华月，中流放野航。隐沦元自好，谁遣缀鹓行。乘传历长途，齐封接鲁墟。频年经战斗，几处遂耕锄。小市尊多酒，贫家饭有鱼。重来朝觐日，为报玉阶除。
赠王彦和检校还北平四首·其一
作者：苏伯衡
朝代：明
体裁：五言律诗

拜表趍丹阙，承恩宴紫宸。羽仪江左彦，簪绂幕中宾。玉液金杯出，璚筵锦瑟陈。辕门思赞佐，回辔敢逡巡。
赠王彦和检校还北平四首·其三
作者：苏伯衡
朝代：明
体裁：五言律诗

避地依先陇，闲居隔短墙。紫荆花下醉，白纻水边凉。午夜看华月，中流放野航。隐沦元自好，谁遣缀鹓行。
赠王彦和检校还北平四首·其二
作者：苏伯衡
朝代：明
体裁：五言律诗

提封开画省，地势控全燕。雪重阴山近，星低瀚海连。藩屏归付托，画诺仗材贤。扪虱家声旧，应须有奏篇。
赠王彦和检校还北平四首·其四
作者：苏伯衡
朝代：明
体裁：五言律诗

乘传历长途，齐封接鲁墟。频年经战斗，几处遂耕锄。小市尊多酒，贫家饭有鱼。重来朝觐日，为报玉阶除。
越三日丞相以辞职归养闻钦蒙俞允志喜
作者：苏伯衡
朝代：明
体裁：七言绝句

朝中久恋乘轩宠，膝下涞惭返哺私。新荷君王赐骸骨，家人须信有归期。
连雨杂书三首
作者：苏伯衡
朝代：明

江雨殊未巳，江风生早寒。今我悄不乐，喟然起长叹。决去胡不早，无营尚盘桓。徒贻父母愁，岁晏衣裳单。束发学为文，志在秦汉上。异彼经济具，持此将安往。自悲还自慨，云胡常养养。不见力田者，宁复计荒穰。郁郁苦无聊，起坐读古书。一萹未云毕，感触增嗟吁。义秦为文夫，丘轲见谓迂。是事古巳然，偃蹇欲何如。
连雨杂书三首·其一
作者：苏伯衡
朝代：明
体裁：古风

江雨殊未巳，江风生早寒。今我悄不乐，喟然起长叹。决去胡不早，无营尚盘桓。徒贻父母愁，岁晏衣裳单。
连雨杂书三首·其三
作者：苏伯衡
朝代：明
体裁：古风

郁郁苦无聊，起坐读古书。一萹未云毕，感触增嗟吁。义秦为文夫，丘轲见谓迂。是事古巳然，偃蹇欲何如。
连雨杂书三首·其二
作者：苏伯衡
朝代：明
体裁：古风

束发学为文，志在秦汉上。异彼经济具，持此将安往。自悲还自慨，云胡常养养。不见力田者，宁复计荒穰。
送宋起居还金华
作者：苏伯衡
朝代：明
体裁：古风

长揖谢宦徒，还归戒征轴。眷言幽贞庐，夐在仙华麓。就养望既盈，考槃愿亦足。储清浚昔池，薙荒理旧竹。兰佩纫春蕤，荷衣制秋绿。沆瀣晨三咽，彫胡昼九曝。从今猿与鹤，不复怨幽独。
送曹叔温赴淮安幕
作者：苏伯衡
朝代：明
体裁：古风

初我识君自三山，面如白玉红颊颧。平明振佩入乌府，行人指点人中仙。此身萍梗随流转，浙水东西数相见。时清事简百不忧，卮酒萹诗恣欢宴。自从烟雾霾江湖，将车无复能齐驱。春莺秋月两寂寞，尺素断绝心烦纾。今古江南佳丽地，龙虎载瞻天子气。戋戋束帛贲丘园，济济衣冠若鳞萃。东华邂逅式相逢，萧骚短发惊成翁。青衫依旧陪骢马，风雨徒步追群公。过从更说旧游好，旧游著处生芳草。沈约楼前杜宇啼，西施湖上芙蓉老。京城官酿斗四千，交欢安得青铜钱。三嗅落花共一噱，浩歌白石看青天。盍簪方喜慰畴曩，掺别那堪增养养。寒潮浩荡足秋霖，木落江空欲何往。红莲绿幕依黄堂，驾言击楫趍山阳。君材有用仍小试，干将百鍊须善藏。几年争战今休息，髑髅模糊土花碧。韩信祖逖安在哉，但见长淮摇落日。世途反覆如浮云，人生离合矧可云。天皇盛德同华勋，肯使独鹤终鸡群。
送李丞赴堂邑
作者：苏伯衡
朝代：明
体裁：古风

堂邑古壮县，地滨白通河。我等游燕冀，操舟河上过。路逢两父老，白髭鬓皤皤。自言令斯邑，前后知几何。岂弟如父母，张令良不多。往者不可作，来者谁同科。吏治日芜秽，民病日沉痾。语罢还太息，继以涕滂沱。何况十年来，无岁无干戈。黄尘迷道路，白骨被陂陀。原田自膴膴，孰种麦与禾。遗黎转茕茕，短褐不至腂。念此丧乱际，思治意则那。今焉亦已幸，得见羲与娥。脱之涂炭中，所重在抚摩。视民有如伤，圣德无偏颇。载粮往赈给，下令蠲烦苛。之子青云彦，绿发颜如酡。壮志在经济，夙学崇丘轲。一旦被推择，职此非由他。丈夫贵立事，岁月如奔波。丞乎岂负子，行矣勿蹉跎。赠以辛苦辞，酌以金叵罗。报政抑何日，天门郁嵯峨。
送李丞赴堂邑
作者：苏伯衡
朝代：明

堂邑古壮县，地滨白通河。我等游燕冀，操舟河上过。路逢两父老，白髭鬓皤皤。自言令斯邑，前后知几何。岂弟如父母，张令良不多。往者不可作，来者谁同科。吏治日芜秽，民病日沉痾。语罢还太息，继以涕滂沱。何况十年来，无岁无干戈。黄尘迷道路，白骨？陂陀。原田自膴膴，孰种麦与禾。遗黎转茕茕，短褐不至腂。念此丧乱际，思治意则那。今焉亦已幸，得见羲与娥。脱之涂炭中，所重在抚摩。视民有如伤，圣德无偏颇。载粮往赈给，下令蠲烦苛。之子青云彦，绿发颜如酡。壮志在经济，夙学崇丘轲。一旦？推择，职此非由他。丈夫贵立事，岁月如奔波。丞乎岂负子，行矣勿蹉跎。赠以辛苦辞，酌以金叵罗。报政抑何日，天门郁嵯峨。
送王希旸编修使交趾
作者：苏伯衡
朝代：明
体裁：五言排律

历数归真主，群方若缀旒。外藩须嗣续，当宁重怀柔。芝检文弥盛，茅封礼更优。代言欣尔属，将指副予求。暂下层霄去，真成万里游。宫袍裁白纻，厩马出骅骝。望重皇华使，名高好畤侯。扬鞭随越鸟，祖席赠吴钩。自觉光辉远，那知跋涉脩。几旬行岭峤，何处是交州。山拥鱼鳞集，江分燕尾流。堕鸢从贴贴，驯鹿自呦呦。绿认桄榔浦，红看荔子洲。马人偏好客，蜑户总能舟。日上扶桑表，天垂瘴海头。昔闻铜作柱，今见蜃为楼。槲叶时交坠，沙虫或暗投。由来宣至德，直欲被遐陬。除馆迎京使，倾城拱道周。陪臣侦伺谨，膳宰往来稠。乐作聆铜鼓，衣更阅贝裘。珍羞罗海错，妙舞杂巴讴。蕉实垂垂重，椰浆盎盎浮。括囊惩薏苡，涩口却扶蒌。事大无违礼，新王实好修。有陈皆睿训，馀事及冥搜。足使诚心服，端非缓颊侔。上方思子切，谁敢为王留。别袂逢梅雨，归期指麦秋。论思金马日，颂献碧鸡不。
送秦待制出守龙州
作者：苏伯衡
朝代：明
体裁：七言律诗

一麾出守别金闺，渭水秦原入马蹄。拔士真成空冀北，怀人从此隔关西。蒲萄满泛凉州近，鹦鹉群飞陇树齐。肯与交游伤远别，要推惠泽到遗黎。
送蔡思贤参政使蜀
作者：苏伯衡
朝代：明
体裁：七言排律

清晨旌节三川去，今日车书万国同。燕饯都亭来诏使，停骖乡井访邻翁。峰经回雁边声静，峡入啼猿树影空。昭烈祠西诸葛庙，秦州城北隗嚣宫。神交露立苍茫际，长啸风生感慨中。毛伯昔闻周上介，随何今见汉明公。布宣德意相如最，囊括山川太史工。河陇从兹兵不搆，轘辕此去路相通。庭充橘柚陈方物，歌听《巴渝》识土风。最是多情江汉水，直随归楫到江东。
送金主簿赴吴江任五首
作者：苏伯衡
朝代：明

美人结飞珰，明月何皠皠。间之珊瑚枝，其缫以五采。此物曷致之，锡贡自南海。有材苟适用，无幽不见采。嗷嗷众赤子，望望将告谁。诗人咏岂弟，奔命何可迟。驭促马则疲，水烦鱼不滋。往者皆谓然，来者能忽思。西望姑苏台，近临百花洲。白露正为霜，行人不可留。但感鸿雁集，不伤麋鹿游。月明歌子夜，民生庶其廖。远客京城中，赖有之子并。出处靡不俱，岂异形与影。俛仰忽不乐，暌离生俄顷。执手临路岐，语语不知永。明明天上月，既盈还复缺。聚散谅如斯，无为旸内热。同气恒相求，岂限吴与越。精灵风然合，不见双巨阙。
送金主簿赴吴江任五首·其一
作者：苏伯衡
朝代：明
体裁：古风

美人结飞珰，明月何皠皠。间之珊瑚枝，其缫以五采。此物曷致之，锡贡自南海。有材苟适用，无幽不见采。
送金主簿赴吴江任五首·其三
作者：苏伯衡
朝代：明
体裁：古风

西望姑苏台，近临百花洲。白露正为霜，行人不可留。但感鸿雁集，不伤麋鹿游。月明歌子夜，民生庶其廖。
送金主簿赴吴江任五首·其二
作者：苏伯衡
朝代：明
体裁：古风

嗷嗷众赤子，望望将告谁。诗人咏岂弟，奔命何可迟。驭促马则疲，水烦鱼不滋。往者皆谓然，来者能忽思。
送金主簿赴吴江任五首·其五
作者：苏伯衡
朝代：明
体裁：古风

明明天上月，既盈还复缺。聚散谅如斯，无为旸内热。同气恒相求，岂限吴与越。精灵风然合，不见双巨阙。
送金主簿赴吴江任五首·其四
作者：苏伯衡
朝代：明
体裁：古风

远客京城中，赖有之子并。出处靡不俱，岂异形与影。俛仰忽不乐，暌离生俄顷。执手临路岐，语语不知永。
送陈思可主簿赴进贤任
作者：苏伯衡
朝代：明

一别十五年，倏忽若昏旦。相逢京城中，幸脱戎马乱。宦游我何成，鬓发子巳换。留连一尊酒，寂寞四门馆。剪烛听寒雨，话旧过夜半。居然消百忧，莞尔成一粲。维子才且贤，文采甚焕烂。起从有道徵，国光方纵观。谓宜寘馆阁，鸿猷藉宣赞。如何奉明命，钩考亲吏案。黎庶乃邦本，疾痛资抑按。要将远犹敷，可以小邑玩。心怀简书畏，迹逐萍梗散。席挂遇顺风，潮生失远岸。昨夕簪云盍，今朝？还判。后会复何时，临岐重嗟叹。
送陈思可主簿赴进贤任
作者：苏伯衡
朝代：明
体裁：古风

一别十五年，倏忽若昏旦。相逢京城中，幸脱戎马乱。宦游我何成，鬓发子巳换。留连一尊酒，寂寞四门馆。剪烛听寒雨，话旧过夜半。居然消百忧，莞尔成一粲。维子才且贤，文采甚焕烂。起从有道徵，国光方纵观。谓宜寘馆阁，鸿猷藉宣赞。如何奉明命，钩考亲吏案。黎庶乃邦本，疾痛资抑按。要将远犹敷，可以小邑玩。心怀简书畏，迹逐萍梗散。席挂遇顺风，潮生失远岸。昨夕簪云盍，今朝�还判。后会复何时，临岐重嗟叹。
送饶彦材还旴江二首
作者：苏伯衡
朝代：明

阿翁鬓发巳星星，游子何心更远征。昨夜客䆫风雨冷，寒衣收拾寄行营。塞上风尘晚不惊，将军传令且休兵。秣田收后多为酒，早晚还家共太平。
送饶彦材还旴江二首·其一
作者：苏伯衡
朝代：明

阿翁鬓发巳星星，游子何心更远征。昨夜客䆫风雨冷，寒衣收拾寄行营。
送饶彦材还旴江二首·其一
作者：苏伯衡
朝代：明
体裁：七言绝句

阿翁鬓发巳星星，游子何心更远征。昨夜客窗风雨冷，寒衣收拾寄行营。
送饶彦材还旴江二首·其二
作者：苏伯衡
朝代：明
体裁：七言绝句

塞上风尘晚不惊，将军传令且休兵。秣田收后多为酒，早晚还家共太平。
郭熙关山雪霁图
作者：苏伯衡
朝代：明

昔我北游月在䄍，兼旬犯雪度雄霸。千里万里皆瑶琨，高迷丘垤低迷滹。翔风烈烈尘不惊，中野萧条但桑柘。仆夫股慄面削瓜，身上破褐才掩髂。长途日暮行不前，回顾堪怜那忍骂。前车既断后车绝，停骖独宿道旁舍。床头土锉郁生薪，村酒沽来敢论价。卧听枥马龁枯荄，展转无眠疑不夜。忽然朝光入瓮牖，主仆瞥见互惊讶。揽衣匆匆便蓐食，如此晴明喜天借。可辞趁暖即前程，剪拂蹇驴还自跨。泸沟冻合疋练横，径度不用脩梁架。西山马首遥相迎，拔起人言似嵩华。琼楼玉宇忽照眼，行行已到南关下。时清关吏殊可人，不复谁何乃邀迓。过关使客多于簇，或挽柴车或高驾。闲情我正绕剡溪，吟思谁欤似清灞。道逢轩盖何其都，骏马雕鞍蒙锦帕。银盆炽炭蜡光然，面面幨帷行酒䏑。徒御缤纷意气粗，错金剑具青丝靶。行人不敢说姓名，但说无非国姻娅。狐裘貂帽讵知寒，驰驱争入柳林射。当时有意欲赋之，计吏相煎嗟不暇。莺花窈窕江南春，风景依依在图画。
郭熙关山雪霁图
作者：苏伯衡
朝代：明
体裁：古风

昔我北游月在蜡，兼旬犯雪度雄霸。千里万里皆瑶琨，高迷丘垤低迷滹。翔风烈烈尘不惊，中野萧条但桑柘。仆夫股慄面削瓜，身上破褐才掩髂。长途日暮行不前，回顾堪怜那忍骂。前车既断后车绝，停骖独宿道旁舍。床头土锉郁生薪，村酒沽来敢论价。卧听枥马龁枯荄，展转无眠疑不夜。忽然朝光入瓮牖，主仆瞥见互惊讶。揽衣匆匆便蓐食，如此晴明喜天借。可辞趁暖即前程，剪拂蹇驴还自跨。泸沟冻合疋练横，径度不用脩梁架。西山马首遥相迎，拔起人言似嵩华。琼楼玉宇忽照眼，行行已到南关下。时清关吏殊可人，不复谁何乃邀迓。过关使客多于簇，或挽柴车或高驾。闲情我正绕剡溪，吟思谁欤似清灞。道逢轩盖何其都，骏马雕鞍蒙锦帕。银盆炽炭蜡光然，面面幨帷行酒䏑。徒御缤纷意气粗，错金剑具青丝靶。行人不敢说姓名，但说无非国姻娅。狐裘貂帽讵知寒，驰驱争入柳林射。当时有意欲赋之，计吏相煎嗟不暇。莺花窈窕江南春，风景依依在图画。
长江送别图饯朱仲雅赴山西省幕
作者：苏伯衡
朝代：明
体裁：古风

班马款江渚，日夕群山苍。对酒不能御，非念川途长。朔南自一统，鸿燕不同翔。别长会日短，载歌燕燕章。
陪诸公郊行
作者：苏伯衡
朝代：明
体裁：七言律诗

忽忆儿童唱大堤，便携僚友出金闺。清溪绕郭穿鱼市，瘦马寻芳踏燕泥。酒美得辞花下醉，诗成谩向竹间题。始知游衍来应晚，岸芷汀杨色巳齐。